
Lietotie saīsinājumi

	ALTUM
	[bookmark: _Hlk25684141]akciju sabiedrība “Attīstības finanšu institūcija Altum”

	ĀTI
	ārvalstu tiešās investīcijas

	EM	
	Ekonomikas ministrija

	IeM
	Iekšlietu ministrija

	LB	
	Latvijas Banka

	LIAA
	Latvijas Investīciju attīstības aģentūra

	MK	
	Ministru kabinets

	PMLP
	Pilsonības un migrācijas lietu pārvalde

	PUA
	pastāvīgās uzturēšanās atļauja

	TUA
	termiņuzturēšanās atļauja

	VDD
	Valsts drošības dienests

	Zemesgrāmata
	Valsts vienotā datorizētā zemesgrāmata






Informatīvais ziņojums (turpmāk – ziņojums) ietver ziņojumu, secinājumus un pielikumu, kurā analizēta TUA dinamika 2010.-2025. gadā. 
Ziņojumā aplūkota TUA piešķiršanas dinamika un ar TUA saistīto ārvalstu investīciju loma kopējā ārvalstu investīciju ieplūdē, kā arī ārvalstu investoru sadalījums pēc valstiskās piederības, sevišķu uzmanību pievērošot pēdējam ziņojuma pārskata periodam no 2025. gada 1. janvāra līdz 2025. gada 31. decembrim. Detalizēti analizēts katrs no TUA saņemšanas veidiem – ieguldījumi kapitālsabiedrību pamatkapitālā, investīcijas nekustamajos īpašumos, finanšu investīcijas kredītiestādē un valsts vērtspapīru iegāde. Ziņojumā sniegts attiecīgo Imigrācijas likuma normu ietekmes izvērtējums uz tautsaimniecības reālo sektoru, finanšu sektoru, valsts budžetu un sabiedrības attīstību kopumā, sniegta informācija arī par atkārtotu TUA un PUA pieprasīšanas tendencēm tiem ārzemniekiem, kuri Latvijas Republikā ar TUA uzturējušies jau piecus gadus.
Ziņojuma sagatavošanā izmantoti Pilsonības un migrācijas lietu pārvaldes, Ekonomikas ministrijas, Latvijas Bankas, SIA “Lursoft IT” dati. 
[bookmark: _Toc340050953]

TUA izsniegšanas ietvaros piesaistīto investīciju dinamika

[bookmark: _Hlk25684015]Imigrācijas likuma 23. panta pirmās daļas 28., 29., 30. un 31. punkts paredz TUA izsniegšanu gadījumos, kad ārzemnieks veic investīcijas Latvijas tautsaimniecībā – investīcijas nekustamajā īpašumā, uzņēmējdarbībā (kapitālsabiedrības pamatkapitālā),  Latvijā reģistrētas kredītiestādes pakārtotajās saistībās vai iegādājas īpašam mērķim noteiktus bezprocentu valsts vērtspapīrus (turpmāk – investīciju programma). 
Ziņojuma pielikumā ir sniegta detalizētāka informācija par investoru un viņu ģimenes locekļu iesniegto pieteikumu skaitu, izsniegtajām un anulētajām TUA un personu pilsonības valstīm.
No 2010. gada 1. jūlija līdz 2025. gada 31. decembrim investīciju programmas ietvaros PMLP ir saņēmusi 21 525 personu, tajā skaitā, 8570 investoru un 12 955 investoru ģimenes locekļu, iesniegumus TUA pieprasīšanai. Šajā laika posmā izsniegta 20 131 pirmreizējā TUA. No 2010. gada 1. jūlija 313 investoriem pirmreizējās TUA izsniegšana atteikta, bet anulētas 3373 izsniegtās TUA.
Nerezidentu ieguldījumi, kas saistīti ar TUA saņemšanu, no 2010. gada 1. jūlija līdz 2025. gada 31. decembrim bija 1,67 mljrd. euro (skatīt 1.tabulu). 
1.tabula
Kopējais investīciju apjoms (tūkst., euro)
	Gads
	Nekustamie īpašumi
	Kredītiestādes
	Kapitāl- sabiedrības
	Valsts vērtspapīri
	Kopā

	2010 II pusg.
	15 843
	12 283
	305
	-
	28 431

	2011
	138 138
	35 064
	3 641
	-
	176 843

	2012
	207 650
	28 474
	13 335
	-
	249 459

	2013
	296 583
	34 106
	29 300
	-
	359 989

	2014
	397 315
	31 328
	18 826
	-
	447 469

	2015
	72 844
	8 962
	7 434
	1 250
	90 490

	2016
	50 706
	3 874
	3 195
	4 750
	62 525

	2017
	28 266
	3 565
	5 528
	2 250
	39 609

	2018
	28 220
	625
	7 557
	1 250
	37 652

	2019
	30 135
	0
	2 255
	750
	33 140

	2020
	23 801
	0
	1 295
	1 250
	26 346

	2021
	31 086
	600
	762
	3 250
	35 698

	2022
	22 996
	0
	2 080
	1 500
	26 576

	2023
	7 512
	0
	2 979
	0
	10 491

	2024
	15 455
	1 120
	2 120
	0
	18 695

	2025
	22 115
	1 280
	6 356
	500
	30 251

	Kopā
	1 388 665
	161 281
	106 968
	16 750
	1 673 664


Avots: PMLP dati

No kopumā investīciju programmas ietvaros ieguldītajiem līdzekļiem no 2010. gada 1. jūlija līdz 2025. gada 31. decembrim 83% jeb 1,39 mljrd. euro ir saistīti ar darījumiem Latvijas nekustamā īpašuma tirgū. Pēc kopējā apjoma otrie lielākie ieguldījumi, kas uzrādīti TUA saņemšanai, ir ieguldījumi kredītiestāžu pakārtotajās saistībās (10% jeb 161 milj. euro no visiem ieguldījumiem), savukārt attiecinātie ieguldījumi kapitālsabiedrību pamatkapitālā veido tikai 6% (jeb 107 milj. euro) no kopējām veiktajām investīcijām attiecīgajā periodā. Īpašam mērķim noteiktu bezprocentu valsts vērtspapīru iegādē kopš 2015. gada 1. janvāra ieguldīti 16,8 milj. euro jeb 1% no kopējā investīciju apjoma.
1.attēls
TUA pieteikumu (investoru) skaits pēc ieguldījuma veida sadalījumā pa gadiem

Avots: PMLP dati

[bookmark: _Hlk96984352]Vērtējot nerezidentu ieguldījumu dinamiku jāsecina, ka pirmajos četros gados ar TUA saņemšanu saistītie nerezidentu ieguldījumi ik gadu strauji pieauga – vidēji gadā gandrīz par 36%. Savukārt 2015. gadā nerezidentu investīcijas bija piecas reizes zemākā līmenī nekā pirms gada. Arī turpmākajos divos gados tās turpināja strauji samazināties, 2017. gadā sasniedzot 37,6 milj. euro, kas ir 11 reizes mazāk kā 2014. gadā. Nākamajos piecos gados (2018.-2022. gadā) ar TUA instrumentu vidēji gadā piesaistītais ārvalstu kapitāls bija aptuveni 31,9 milj. euro (ar nenozīmīgām ikgadējām svārstībām). Tas ir tikai 10,3% no vidēji gadā ārvalstu kapitāla piesaistītām plūsmām izmantojot TUA programmu pirmajos tās darbības gados (no 2011. līdz 2014. gadam). Savukārt 2023. gadā piesaistīto nerezidentu investīciju apjoms būtiski samazinājās, sasniedzot visu laiku zemāko līmeni, un bija vairs tikai 10,5 milj. euro, kas ir 2,5 reizes mazāk, salīdzinot ar 2022. gadu. 2024. un 2025. gadā nerezidentu ieguldījumu apjomi pieauga, 2025. gadā sasniedzot 30,2 milj. euro, tomēr tas joprojām bija zemāk nekā 2021. gadā.
Būtiskais investīciju samazinājums saistīts ar veiktajiem grozījumiem Imigrācijas likumā, kas no 2014. gada 1. janvāra paredzēja ierobežot ieguldītāju skaitu mazajos uzņēmumos, kā arī noteica to, ka tikai tiem ieguldītājiem, kas investējuši 150 000 euro kapitālsabiedrībā, kas nodarbina vairāk nekā 50 darbinieku un kuras gada bilance vai apgrozījums pārsniedz 10 milj. euro, netiek veikta nodokļu nomaksas pārbaude. 2016. gada jūnijā veiktie grozījumi Imigrācijas likumā paredzēja veikt nodokļu nomaksas pārbaudi arī šādos gadījumos.
2014. gadā pieņemtie grozījumi Imigrācijas likumā noteica arī papildu iemaksu valsts budžetā - valsts pamatbudžeta programmā “Ekonomikas attīstības programma” un paaugstināja TUA piešķiršanai nepieciešamo ieguldījumu summas apmēru investīcijām nekustamajā īpašumā. Saskaņā ar šiem grozījumiem, nekustamā īpašuma iegādes darījuma summa, lai ārzemnieks varētu pretendēt uz TUA, tika paaugstināta līdz 250 000 euro visā Latvijas teritorijā (iepriekš ārpus Rīgas plānošanas reģiona vai republikas pilsētām – 71 150 euro, savukārt, Rīgas plānošanas reģionā un republikas nozīmes pilsētās – 142 300 euro). 
Straujā Covid-19 infekcijas izplatība un ar to saistīto ierobežojumi izraisīja saimnieciskās darbības apsīkumu un uzņēmumu dīkstāvi, neradot iespēju un nepieciešamību paplašināt to darbību, tomēr jāatzīmē, ka 2021. gadā saņemtais pieteikumu skaits vairāk nekā divas reizes pārsniedza 2020. gadā saņemto pieteikumu skaitu un bija lielākais kopš 2016. gada.
[bookmark: _Hlk159940353][bookmark: _Hlk159937947]2022. gadā situāciju galvenokārt ietekmēja Krievijas Federācijas izraisītais bruņotais konflikts Ukrainā, uz kuru reaģējot, kā arī, lai stiprinātu valsts iekšējo drošību, 2022. gadā tika veikti grozījumi Imigrācijas likumā, pārtraucot TUA izsniegšanu Krievijas Federācijas un Baltkrievijas Republikas pilsoņiem saistībā ar investīcijām, kā arī saistībā ar citiem iemesliem, pieļaujot TUA saņemšanu tikai īpašos gadījumos. Rezultātā, sākot no 2023. gada, krasi samazinājās pieteikumu skaits TUA saņemšanai saistībā ar nekustamā īpašuma iegādi, ņemot vērā, ka Krievijas pilsoņiem bija vislielākā interese par šāda veida TUA pieprasīšanu (55% no visiem pieteikumiem TUA pret nekustamo īpašumu saņemti no Krievijas Federācijas pilsoņiem visas programmas laikā, līdz stājās spēkā 2022. gada 7. aprīļa grozījumi Imigrācijas likumā). Vienlaikus kopumā nekustamā īpašuma darījumu skaitu 2022. gada nogalē un īpaši 2023. gadā ietekmēja arī Eiropas Centrālās bankas “Euribor” augstās bāzes likmes, inflācija un būvniecības sadārdzinājums. 
2.attēls
Ārvalstu investoru un viņu ģimenes locekļu (TUA pieteicēju) sadalījums pēc valstiskās piederības (01.07.2010.-31.12.2025.)

Avots: PMLP dati

[bookmark: _Hlk159936675]Aplūkojot statistiku par TUA pieteicēju izcelsmes valstīm, var secināt, ka TUA pieprasījuši nedaudz vairāk nekā 80 valstu pilsoņi. Vislielākais joprojām ir Krievijas Federācijas pilsoņu īpatsvars – 65%, taču kopš 2022. gada mainījies investoru (TUA pieteicēju) ģeogrāfiskais profils – samazinājies Krievijas un Baltkrievijas pilsoņu skaits (šo valstu investoru pieteikumi kopš 2022. gada vairs netiek pieņemti), savukārt pieaudzis Āzijas un Tuvo Austrumu reģiona valstu pilsoņu īpatsvars.
Kopumā kopš 2010. gada aptuveni 83% no visām TUA ir pieprasījušas personas no bijušajām PSRS republikām. Ārpus šī reģiona visvairāk pieteikumu saņemti no Ķīnas (1657 jeb 7,7%), Vjetnamas (506) un Turcijas (254) TUA pieprasījumi. Jāatzīmē, ka 2025. gadā būtiski pieauga Turcijas pilsoņu TUA pieteikumu skaits – gandrīz trešdaļa no visiem saņemtajiem TUA pieteikumiem (detalizētāka informācija par TUA pieteicēju izcelsmes valstīm pielikumā).
Salīdzinot datus par kopējām ikgadējām nerezidentu investīciju plūsmām Latvijas ekonomikā un piesaistītajām investīcijām izmantojot TUA, redzams, ka pēdējās ir visai nelielā apjomā (skatīt 3.attēlu), turklāt kopš 2014. gada samazinās. Tas norāda, ka TUA programma nav motivējošs instruments ārvalstu tiešo investīciju piesaistei. Uz to norādīja arī Finanšu nozares asociācija, vērtējot programmas iepriekšējo gadu rezultātus[footnoteRef:1]. Ja 2014. gadā nerezidentu ieguldījumi, kas saistīti ar TUA saņemšanu, salīdzinājumā pret kopējiem nerezidentu ieguldījumiem Latvijas ekonomikā, pārsniedza 11%, tad periodā no 2018. līdz 2021. gadam tie vairs nepārsniedza 0,5%. 2022. gadā turpinājās lejupvērsta tendence, kas pastiprinājās 2023. gadā, ņemot vērā ģeopolitisko spriedzi reģionā karadarbības Ukrainā un ieviesto sankciju pret Krieviju un Baltkrieviju rezultātā. Savukārt 2024. un 2025. gadā nerezidentu ieguldījumi, kas saistīti ar TUA saņemšanu, pieauga salīdzinājumā pret kopējiem nerezidentu ieguldījumiem Latvijas ekonomikā, sasniedzot attiecīgi  0,3% un 0,4%. [1:  2017. gada Informatīvais ziņojums par Imigrācijas likuma 23. panta pirmās daļas 3., 28., 29., 30. un 31. punktā paredzēto noteikumu īstenošanas gaitu un rezultātiem.] 

3. attēls
Nerezidentu tiešās investīcijas Latvijā (ienākošās un izejošās plūsmas) un nerezidentu ieguldījumi, kas saistīti ar TUA saņemšanu, milj. euro

   Avots: LB un PMLP dati

[bookmark: _Hlk127757982]Lielāko daļu no uz TUA attiecināmajiem ieguldījumiem veido ieguldījumi nekustamajā īpašumā, kuru apjoms kopš 2014. gada ir ievērojami krities (1. tabula). Viens no iemesliem ir veiktās izmaiņas Imigrācijas likumā (08.05.2014. likums “Grozījumi Imigrācijas likumā” (LV, 98 (5158), 22.05.2014.), kur tika paaugstināta nekustamā īpašuma iegādes darījuma summa, lai pieteiktos TUA saņemšanai. Ne mazāk svarīgs faktors ir arī politiskā un ekonomiskā situācija nerezidentu izcelsmes valstīs. Ņemot vērā, ka lielākā daļa TUA pieteicēju (investoru) kopš programmas sākuma ir bijuši Krievijas Federācijas pilsoņi, ar TUA saistīto ieguldījumu apjomu samazinājumu ietekmēja arī vājā un nestabilā ekonomiskā situācija Krievijā, kas vērojama kopš 2014. gada un ko ietekmē ģeopolitiskā situācija reģionā. Pēc Krievijas iebrukuma Ukrainā 2022. gadā veiktie grozījumi Imigrācijas likumā (07.04.2022. likums “Grozījumi Imigrācijas likumā” (LV, 70A, 08.04.2022.) un 22.09.2022. likums “Grozījumi Imigrācijas likumā” (LV, 185A, 23.09.2022.)) ir pavisam apturējuši Krievijas un Baltkrievijas pilsoņiem iespējas pieteikties TUA saņemšanai, pamatojoties uz veiktajām investīcijām Latvijas tautsaimniecībā. 
[bookmark: _Hlk96984846][bookmark: _Hlk96615036][bookmark: _Hlk96984941]Ar TUA saistīto ieguldījumu apmēra samazinājumu ietekmēja arī veiktie pasākumi, lai pastiprinātu uzraudzību nerezidentu noguldījumiem Latvijas komercbankās. Ieguldījumi kredītiestāžu pakārtotajās saistībās pēc to kopējā apjoma ir otri lielākie uz TUA attiecināmie ieguldījumi, taču 2019., 2020., 2022. gadā un 2023. gadā Latvijas kredītiestāžu pakārtotajās saistībās netika veikts neviens ieguldījums. Lai gan ieguldījumi Latvijas kredītiestāžu pakārtotajās saistībās 2021. gadā bija 600 tūkst. euro apmērā, 2024. gadā – 1,1 milj. euro apmērā un 2025. gadā – 1,28 milj. euro apmērā, tas tomēr neliecina par nerezidentu interesi par šo ieguldījumu veidu Latvijas ekonomikā.
Ar TUA mehānismu piesaistīto ieguldījumu apjomu svārstības ietekmē arī konkurences faktori. Jāatzīmē, ka līdzīgas ārvalstu investīciju piesaistes programmas darbojas arī citās Eiropas Savienības valstīs (piemēram, Ungārijā, Grieķijā, Spānijā u.c.). Politikas maiņa minētajās valstīs ietekmē arī potenciālo investoru motivāciju investēšanas valsts izvēlē. Zināma ietekme ir arī kopējai Eiropas Savienības nostājai, kas pēdējos gados konsekventi norādījusi uz naudas atmazgāšanas, korupcijas, izvairīšanās no nodokļu nomaksas un drošības riskiem, kas saistīti ar investīciju piesaisti pret pilsonību un uzturēšanās atļaujām. Eiropas Komisija 2022. gadā pēc Krievijas iebrukuma Ukrainā aicināja dalībvalstis izbeigt investoru pilsonības shēmas un ieviest stingras pārbaudes investoru uzturēšanās atļauju programmās. Vairākas Eiropas Savienības valstis ir atteikušās no atsevišķiem investīciju veidiem, vai slēgušas šīs programmas pilnībā. 
Pašreizējos ģeopolitiskajos un ekonomiskajos apstākļos Latvijai ir būtiski saglabāt spēju piesaistīt investīcijas un palielināt valsts budžeta ieņēmumus, tādējādi stiprinot valsts ekonomisko noturību un finanšu stabilitāti. Vienlaikus jānodrošina izsvērts un prognozējams tiesiskais regulējums, kas garantē valsts drošību, aizsargā sabiedrības intereses un veido uzticamu vidi gan uzņēmējdarbībai, gan iedzīvotājiem. Šie mērķi nav savstarpēji izslēdzoši, un tos iespējams sasniegt, ieviešot uz objektīviem kritērijiem balstītu regulējumu, kas apvieno investīciju piesaisti ar riskos balstītu uzraudzību.


Investīcijas nekustamajā īpašumā

[bookmark: _Hlk159411768]No 2010. gada 1. jūlija līdz 2025. gada 31. decembrim Latvijas nekustamo īpašumu tirgū notikuši ar TUA saņemšanu par nekustamā īpašuma iegādi saistīti darījumi ar kopējo 1,39 mljrd. euro apmērā. Sākot no 2014. gada otrā pusgada, samazinājies nekustamo īpašumu ārvalstu pircēju skaits un īpatsvars. Būtisks kritums bija 2015. gadā, un tendence saglabājās arī turpmākajos gados. Galvenokārt tas skaidrojams ar 2014. gadā veiktajiem grozījumiem Imigrācijas likumā, kas stājās spēkā 2014. gada 1. septembrī un noteica lielāku minimālo investīciju summu nekustamā īpašuma iegādes gadījumā.
2021. gadā vērojams nekustamā īpašuma pircēju pieteikumu pieaugums, salīdzinot ar 2020. gadu, pieteikumu skaitam tomēr sasniedzot tikai 6,3% no 2014. gadā saņemto pieteikumu skaita. 2022. gadā investīcijas nekustamajā īpašumā, salīdzinot ar citiem investīciju veidiem, joprojām ir visbiežāk izmantotais TUA saņemšanas pamats, tomēr pieteikumu skaits ir samazinājies par 50%, salīdzinot ar 2021. gadu. 2023. gadā investoru pieteikumu skaits šajā investīciju piesaistes veidā ir turpinājis samazināties (saņemti 27 pieteikumi), uzrādot viszemāko līmeni kopš programmas darbības sākuma 2010. gadā, kā arī pirmo reizi no programmas darbības sākuma neesot visbiežāk izmantotajam TUA saņemšanas pamatam, tomēr tam ir joprojām lielākais devums ar TUA piesaistītajā ārvalstu kapitāla apjomā. 2024. gadā nekustamā īpašuma pircēju pieteikumu skaits pieaudzis, salīdzinot ar 2023. gadu, sasniedzot 46 pieteikumus. 2025. gadā saņemti 76 pieteikumi, kas ir lielākais saņemto pieteikumu skaits kopš 2022. gada.
4.attēls
Iegādātā nekustamā īpašuma pret kuru pieprasīta TUA, atrašanās vieta (reģions), skaits 

Avots: LB un PMLP dati
[bookmark: _Hlk60214881][bookmark: _Hlk60214906]TUA saņemšanai nepieciešamā minimālā ieguldījuma apmēra palielinājums nekustamā īpašuma iegādes gadījumā kopš 2014. gada 1. septembra samazināja darījumu skaitu ārpus Rīgas un Pierīgas (Jūrmala un Babītes, Mārupes, Olaines, Ķekavas, Baldones, Salaspils, Ikšķiles, Stopiņu, Ropažu, Garkalnes, Ādažu, Carnikavas un Saulkrastu novadi). No 2015. gadā iesniegtajiem 272 pieteikumiem tikai 72 notikuši pēc 2014. gada 1. septembra, t.i., atbilstoši jaunajām Imigrācijas likuma prasībām, turklāt neviens no tiem nav veikts ārpus Rīgas un Pierīgas. 2016. gadā no 178 pieteikumiem 140 atbilst jaunajām likuma prasībām, bet tikai četri īpašumi iegādāti ārpus Rīgas un Pierīgas – pa vienam īpašumam Jaunjelgavas, Bauskas, Engures un Kuldīgas novadā. No 2017.gada 1. janvāra pieteikumi par nekustamā īpašuma iegādi, kas veikta atbilstoši Imigrācijas likuma redakcijai, kas bija spēkā līdz 2014.gada 31.augustam, vairs nebija iesniedzami. Līdz ar to 2017. gadā visi 100 nekustamā īpašuma iegādes darījumi atbilda pašlaik spēkā esošajai minimālajai nekustamā īpašuma iegādes summai, t.i., vismaz 250 000 euro. Neviens no īpašumiem nebija iegādāts ārpus Rīgas vai Pierīgas. Līdzīga situācija vērojama arī turpmākajā periodā. 2018. gadā saņemti 99 pieteikumi, visi – Rīgā vai Pierīgā, izņemot trīs darījumus, kas veikti Bauskas novadā un vienu darījumu Pārgaujas novadā, 2019. gadā – 100 pieteikumi, no kuriem viens darījums Pārgaujas novadā, pārējie – Rīgā vai Pierīgā. 2020. gadā saņemti 69 pieteikumi, visi Rīgā, Pierīgā, 2021. gadā – 145 pieteikumi, no kuriem visi – Rīgā vai Pierīgā, izņemot vienu Amatas pagastā iegādātu īpašumu. 2022. gadā visi iegādātie īpašumi atrodas Rīgā, Jūrmalā vai pārējā Pierīgā. Gan 2023. gadā, gan 2024. gadā viens īpašums iegādāts Cēsu novadā, bet visi pārējie – Rīgā vai Pierīgā (galvenokārt Jūrmalā). 2025. gadā Cēsu novadā iegādāti 3 īpašumi, pārējie – Rīgā (48), Jūrmalā (11) un pārējā Pierīgā (14).
Jāatzīmē, ka ar TUA saņemšanu saistītie nekustamā īpašuma iegādes darījumi veido mazu daļu kopējā Zemesgrāmatā reģistrēto pirkuma līgumu skaitā. Bez tam ar TUA saņemšanu ir saistīta tikai daļa no nerezidentu iegādātajiem nekustamajiem īpašumiem, uz ko norāda gan iepriekšējos gados Valsts zemes dienesta sniegtā informācija, gan arī ar TUA saistīto ieguldījumu apjoms kopējā nerezidentu ieguldījumā nekustamajos īpašumos (4. attēls).
5.attēls
TUA saņēmušo ārzemnieku darījumi pret visiem Zemesgrāmatā reģistrētajiem pirkuma līgumiem
(kreisā ass – darījumu skaits tūkstošos; labā ass – darījumu summa milj. euro)

Avots: PMLP, Zemesgrāmatas, LB dati         		
[bookmark: _Hlk159337670]Kā liecina dati, kopš 2014. gada ievērojami samazinājies nekustamā īpašuma pircēju – ārzemnieku skaits, lai iegūtu TUA, un šī nekustamā īpašuma operāciju segmenta pievilcība ir būtiski mazinājusies. Nozare lielā mērā pārkārtojusies uz vietējo pieprasījumu.
[bookmark: _Hlk159940170]Ņemot vērā 2022. gada Imigrācijas likuma grozījumus, nekustamā īpašuma tirgū palielinājās to īpašumu skaits, kurus Krievijas un Baltkrievijas pilsoņi vēlējās pārdot vai izīrēt, tomēr nerezidentu īpašumu pārdošanas ietekme uz Latvijas nekustamā īpašuma tirgu un tā segmentiem kopumā vērtējama kā nebūtiska. Savukārt 2025. gada 3. jūlijā stājās spēkā Nacionālo drošību apdraudošu darījumu ierobežošanas likums, kura mērķis ir novērst valsts drošības apdraudējumus, tostarp tādus, kas saistīti ar Krievijas Federācijas un Baltkrievijas Republikas darbībām. Ar atsevišķiem izņēmumiem, piemēram, personām ar Eiropas Savienības pastāvīgā iedzīvotāja statusu vai derīgu uzturēšanās atļauju, kas izdota līdz likuma spēkā stāšanās dienai, šis likums aizliedz Krievijas un Baltkrievijas pilsoņiem iegūt nekustamo īpašumu Latvijā.
Saeimas š.g. 11. jūnijā trešajā – galīgajā lasījumā pieņemtajā jaunajā Imigrācijas likumā iespēja ārzemniekiem pieprasīt TUA pret ieguldījumu nekustamajā īpašumā nav iekļauta (detalizētāka informācija par jauno Imigrācijas likumu ziņojuma sadaļā “Imigrācijas likuma grozījumi un jaunais imigrācijas regulējums”).


Investīcijas kredītiestāžu pakārtotajās saistībās

Imigrācijas likuma 23. panta pirmās daļas 30. punkts, kas stājās spēkā 2010. gada 1. jūlijā, deva iespēju attīstīt un tirgū aktīvi piedāvāt iepriekš maz pieprasīto pakalpojumu – līgumu par pakārtotajām saistībām, sniedzot iespēju kredītiestādēm paplašināt potenciālo klientu loku un palielināt depozītu skaitu. Piesaistītos līdzekļus kredītiestādes atgriež apgrozījumā, izsniedzot kredītus, t.i. attīsta kreditēšanas sfēru un ļauj naudai strādāt tautsaimniecības interesēs. Palielinoties piesaistītajam kapitālam, parādās iespēja refinansēt daļu no sliktajiem un kavētajiem kredītiem – tas nozīmē, ka to īpatsvaram parādās tendence samazināties, kā arī uzlabojas kredītiestāžu kapitāla pietiekamības rādītāji.
Pakārtotās saistības tiek izmantotas tikai otrā līmeņa kapitālā (Tier 2 Capital) un tiek ņemtas vērā kredītiestādes kapitāla pietiekamības aprēķinā. Tādējādi tas tiek izmantots attiecīgās bankas un visas banku sistēmas risku mazināšanai (pieaug kapitāla pietiekamība) un attiecīgi palielinās iespēja bankām izsniegt kredītus.
Attiecīgās Imigrācijas likuma normas ietvaros kopš 2010. gada 1. jūlija Latvijas kredītiestāžu pakārtotajās saistībās veikts 501 ieguldījums 161 milj. euro apmērā.
[bookmark: _Hlk24734418]Kopš 2014. gada 1. septembrī stājās spēkā grozījumi Imigrācijas likumā, ārzemnieku skaits, kuri vēlas saņemt TUA saskaņā ar Imigrācijas likuma 23. panta pirmās daļas 30.punktu (iespēja saņemt TUA par ieguldījumu Latvijas kredītiestādes pakārtotajās saistībās vismaz 280 tūkst. euro apmērā), ir krasi samazinājies. No 2014. gada 1. septembra līdz 2025. gada 31. decembrim TUA pieteikumus iesniedzis tikai 71 investors. Salīdzinot ar laikposmu no 2010. gada 1. jūlija līdz 2014. gada 31. augustam, kad pieteikumus iesniedza 427 investori (vidējais pieteikumu skaits gadā – ap 90 pieteikumiem), pēdējos gados vērojams būtisks pieteikumu skaita samazinājums – 2016. gadā saņemti 13 pieteikumi, 2017. gadā – 12 pieteikumi, 2018. gadā – 2 pieteikumi, bet 2019. gadā un 2020. gadā pieteikumi nav saņemti. 2021. gadā saņemti 2 pieteikumi, 2022. un 2023. gadā nav saņemts neviens pieteikums. 2024. gadā saņemti 4 pieteikumi katrs 280 tūkst. euro apmērā, savukārt 2025. gadā saņemti 2 pieteikumi attiecīgi 280 tūkst. euro un 1 milj. euro apmērā.
Pieteikumu skaita samazinājums skaidrojams ar veiktajiem pasākumiem saistībā ar finanšu sektora sakārtošanu, pastiprinot uzraudzību nerezidentu noguldījumiem Latvijas komercbankās. Jāuzsver, ka finanšu sektora reformas ir stiprinājušas Latvijas kā investīcijām drošas un uzticamas vietas reputāciju.
Saeimā 11. jūnijā pieņemtais jaunais Imigrācijas likums vairs neparedz TUA pieprasīšanas pamatu – investīcijas kredītiestāžu pakārtotajās saistībās.


Investīcijas kapitālsabiedrību pamatkapitālā

[bookmark: _Hlk159940919]Imigrācijas likuma 23. panta pirmās daļas 28. punkts paredz, ka ārzemnieks ir tiesīgs pieprasīt TUA uz laiku, ja viņš veicis ieguldījumu esošas kapitālsabiedrības pamatkapitālā, to palielinot, vai veicis ieguldījumu jaundibinātas kapitālsabiedrības pamatkapitālā. Ieguldījumi kapitālsabiedrību pamatkapitālā — investīciju veids, kas tieši ietekmē reālo sektoru, var radīt darbvietas, palielināt eksporta potenciālu u.tml.
Kopš 2010. gada piesaistīti 107 milj. euro, tai skaitā, 2025. gadā - 6,4 milj. euro. Pieteikumu skaits TUA saņemšanai pret ieguldījumiem kapitālsabiedrību pamatkapitālā programmas pirmajos četros gados strauji pieauga, sasniedzot 272 pieteikumus 2013. gadā, bet jau 2014. gadā pieteikumu skaits samazinājās par vienu trešdaļu un turpmākajos gados turpināja sarukt. Laika periodā no 2015. līdz 2024. gadam vidēji vienā gadā saņemti 48 pieteikumi, savukārt 2025. gadā TUA saņemšanai pret ieguldījumiem kapitālsabiedrības pamatkapitālā iesniegti 110 pieteikumi, kas ir 2,6 reizes vairāk nekā pirms gada.
Lielākajā daļā gadījumu (79%) veiktā ieguldījuma apmērs ir mazāks par 100 tūkst. euro. Vairumā gadījumu ieguldījuma apmērs ir vienāds vai tuvu likumā noteiktajam minimālajam ieguldījuma apmēram, kas šobrīd ir 50 tūkst. euro. 2025. gadā tikai 12 ieguldījumi pārsniedza 60 tūkst. euro. Viena trešdaļa no 2025. gada ieguldījumiem veikti trīs Latvijā reģistrētu kapitālsabiedrību pamatkapitālā un kopā veidoja 1,9 milj. euro (32% no 2025. gadā piesaistītajām investīcijām). Kopumā 2025. gadā veiktas investīcijas 33 Latvijā reģistrētās kapitālsabiedrībās.
Galvenā šā veida TUA saņēmēju izcelsmes valsts līdz 2021. gadam bija Krievijas Federācija – 61 TUA saņēmējs jeb 39% no visiem šā veida TUA saņēmējiem no 2019.-2021. gadam, bet 2022. gadā atbilstoši Imigrācijas likumā noteiktajiem ierobežojumiem pirmreizējās TUA saistībā ar ieguldījumiem uzņēmumu pamatkapitālā izsniegtas tikai trīs Krievijas Federācijas pilsoņiem. 2023. gadā dominēja Ķīnas pilsoņu pieteikumi – 22 pieteikumi, bet 2024. gadā Indijas un Turcijas pilsoņu pieteikumi – attiecīgi 11 un 10 pieteikumi. 2025. gadā 40 pieteikumi (36% no visiem 2025. gadā saņemtajiem pieteikumiem saistībā ar šo ieguldījuma veidu) saņemti no Turcijas pilsoņiem, no Indijas pilsoņiem saņemti 23 pieteikumi. Kopumā 2025. gadā saņemti pieteikumi no 25 dažādu valstu pilsoņiem.
[bookmark: _Hlk128412238]Ieguldījumus kapitālsabiedrību pamatkapitālā ietekmē vairāki faktori, tai skaitā globālās pārrobežu investīciju plūsmu tendences. Globālās ārvalstu tiešās investīcijas (ĀTI) pēc 2021. gada rekordlīmeņa vairākus gadus samazinājās. 2023. gadā tās bija 1,3 triljonu ASV dolāru apjomā - gandrīz par 23% mazāk nekā 2019. gadā un par 2% mazāk nekā 2022. gadā[footnoteRef:2]. Arī 2024. gads starptautiskajām investīcijām bija nelabvēlīgs. Saskaņā ar precizētajiem UNCTAD World Investment Report 2025 datiem globālās ĀTI pieauga par 4%, sasniedzot 1,5 triljonus ASV dolāru, tomēr lielāko daļu veidoja finanšu tranzīta plūsmas caur globālajiem finanšu centriem, kas bieži kalpo kā investīciju pārsūtīšanas punkti. Neņemot šos darījumus vērā, globālās ĀTI plūsmas faktiski bija par 11% zemākā līmenī nekā pirms gada[footnoteRef:3]. [2:  World Investment Report 2024. United Nations, Geneva 2024: https://unctad.org/publication/world-investment-report-2024 ]  [3:  World Investment Report 2025. United Nations Conference on Trade and Development (UNCTAD), Geneva, June 2025: https://unctad.org/publication/world-investment-report-2025 ] 

2025. gadā globālo ĀTI intensitāte nedaudz pieauga. Pēc provizoriskām aplēsēm pārrobežu ĀTI palielinājās par 14%, sasniedzot 1,6 triljonus ASV dolāru, tomēr vairāk nekā 140 mljrd. dolāru no šī pieauguma radās no plūsmām caur globālajiem finanšu centriem, un bez šīm tranzīta plūsmām pieaugums bija tikai aptuveni 5 %[footnoteRef:4]. Investoru noskaņojums saglabājās vājš. Pasaules ekonomikas izaugsmes vājināšanās, tirdzniecības un ģeopolitiskā spriedze, rūpniecības politika un piegādes ķēžu dažādošana, kā arī investīciju vides nenoteiktība liek investoriem būt piesardzīgiem. Arī turpmāk globālo investīciju vidi būtiski ietekmēs ģeopolitiskie riski, energoresursu cenu svārstības un ekonomiskā fragmentācija. [4:  Global Investment Trends Monitor, No. 50. United Nations Conference on Trade and Development (UNCTAD), January 2026: https://unctad.org/publication/global-investment-trends-monitor-no-50 ] 

Saskaņā ar LURSOFT datiem, nerezidentu uzkrātās investīcijas Latvijā reģistrēto uzņēmumu pamatkapitālos 2025. gada beigās sasniedza 12,5 mljrd. euro. Laika periodā no 2010. gada līdz 2025. gadam nerezidentu investīcijas palielinājās gandrīz par 7,6 mljrd. euro. Saskaņā ar EM novērtējumu, ar TUA saistīto darījumu devums ārvalstu investīciju kopējā pieaugumā kopš 2010. gada Latvijas tautsaimniecībā bija neliels – nepilni 1,4 % jeb aptuveni 0,1 mljrd. euro. 
Vienlaikus novērojams, ka ar TUA saistīto ieguldījumu apjoms laika gaitā ir samazinājies. Ja laika posmā no 2010.–2015. gadam vidēji gadā tika piesaistīti aptuveni 12,1 milj. euro, tad 2016.–2020. gadā ar TUA instrumentu piesaistītās investīciju plūsmas jau bija 3 reizes mazākas sasniedzot 4 milj. euro vidēji gadā, savukārt pēdējos piecos gados (2021.–2025. gadā) bija tikai 2,8 milj. euro vidēji gadā. Tas norāda uz pakāpenisku šī investīciju instrumenta nozīmes mazināšanos.
Tomēr jāatzīmē, ka 2025. gadā bija vērojams ar TUA piesaistīto investīciju apjoms pieauga līdz gandrīz 6 milj. euro (aptuveni 2% no kopējā 2025. gada nerezidentu investīciju apjoma Latvijā reģistrēto uzņēmumu pamatkapitālos), kas ir divas reizes vairāk nekā gadu iepriekš.
Uzņēmumu līmeņa analīze par 435 kapitālsabiedrībām[footnoteRef:5], kurās veikti ar TUA saistīti ieguldījumi pamatkapitālā, sniedz priekšstatu par šo ieguldījumu raksturu. Vairums uzņēmumu darbojas pakalpojumu sfērā – vairāk kā 1/4 jeb 115 uzņēmumi darbojās tirdzniecībā, 67 uzņēmumu darbība saistīta ar operācijām ar nekustamo īpašumu un 62 uzņēmumu – ar profesionālajiem, zinātniskajiem un tehniskajiem pakalpojumiem, savukārt izmitināšanas un ēdināšanas pakalpojumus sniedz 52 uzņēmumi. Ar apstrādes rūpniecību saistīti 34 jeb 8% uzņēmumu (no tiem 7 uzņēmumi darbojas pārtikas produktu ražošanā, 4 - koksnes izstrādājumu ražošanā, pa 3 uzņēmumiem - nemetālisko minerālu izstrādājumu ražošanā un datoru, elektronisko un optisko iekārtu ražošanā, u.c.). 23 uzņēmumi (5%) darbojas būvniecības nozarē. [5:  Latvijā reģistrēti uzņēmumi, kuros ārzemnieki veikuši ieguldījumus uz kā pamata laika periodā no 2010. gada 1. jūlija līdz 2025. gada 31. decembrim ir iesnieguši PMLP pieteikumus TUA saņemšanai un par kuriem pēc pieteikumu izskatīšanas ir pieņemts pozitīvs lēmums par TUA izsniegšanu (ārzemnieks var saņemt TUA, ja izpilda pārējās normatīvajos aktos noteiktās prasības).] 

6.attēls
Kapitālsabiedrību nozaru struktūra 2010.-2025. gads
procentos

Avots: PMLP, CSP, Lursoft
Šo uzņēmumu kopējais nodarbināto skaits ir bijis samērā neliels un laika gaitā sarucis – no aptuveni 2200 darbiniekiem 2014. gadā līdz aptuveni 1900 darbiniekiem 2024. gadā –, vienlaikus sarūkot arī to uzņēmumu skaitam, kas turpina iesniegt gada pārskatus (no aptuveni 270 līdz aptuveni 190), kas norāda uz daļas uzņēmumu saimnieciskās darbības izbeigšanu. Arī kopējais neto apgrozījums šajā periodā samazinājies no aptuveni 306 milj. euro līdz aptuveni 198 milj. euro. 
Pēc apgrozījuma un nodarbināto skaita lielākie uzņēmumi darbojas tādās apakšnozarēs kā papīra un papīra izstrādājumu ražošana, vairumtirdzniecība, datoru, elektronisko un optisko iekārtu ražošana, ceļojumu biroju, tūrisma operatoru un citi rezervēšanas pakalpojumi, kinofilmu, videofilmu, televīzijas programmu un skaņu ierakstu producēšana, izglītība, operācijas ar nekustamo īpašumu u.c.
Minētais kopumā liecina, ka TUA instruments nav bijis noteicošs stimuls ārvalstu kapitāla piesaistei reālajā sektorā, tomēr ārzemnieku veiktie ieguldījumi kapitālsabiedrību pamatkapitālā ir devuši reālu, lai arī pieticīgu un laika gaitā sarūkošu, pienesumu nodarbinātībai un apgrozījumam atsevišķās tautsaimniecības nozarēs. EM ieskatā tas pamato produktīvo ieguldījumu iespējas saglabāšanu, vienlaikus nodrošinot tās mērķtiecīgu uzraudzību un pilnveidojot nosacījumus, lai ieguldījumi tiktu novirzīti saimnieciski aktīvos un ilgtspējīgos uzņēmumos.
Vienlaikus Saeimas “Parlamentārās izmeklēšanas komisijas par problēmām nacionālā un Eiropas Savienības līmeņa imigrācijas regulējumā un izpildinstitūciju darbā, kas izraisa trešo valstu pilsoņu masveida ieceļošanu un uzturēšanos Latvijas Republikā”[footnoteRef:6] (turpmāk – Parlamentārās izmeklēšanas komisija) darba ietvaros tika atklātas vairākas negatīvas tendences, kas saistītas ar šo ieguldījumu veidu. [6:  Parlamentārās izmeklēšanas komisija darbojās 14. Saeimas laikā no 2025. gada 27. novembrim līdz 2026. gada 5. jūnijam.
] 

Finanšu izlūkošanas dienests Parlamentārās izmeklēšanas komisijai sniedza informāciju par to, ka novērojis satraucošas tendences, kas norāda uz būtiskām problēmām TUA izsniegšanā, ja tās tiek pieprasītas uz ieguldījumu pamatkapitālā pamata. Lai gan naudas līdzekļi faktiski tiek iemaksāti juridisko personu kontos, kas nereti atvērti ārvalstu kredītiestādēs vai finanšu iestādēs, veiktie ieguldījumi pārsvarā netiek izmantoti juridisko personu saimnieciskās darbības nodrošināšanai. Tā vietā tie tiek nodoti shēmu organizētāju – personu, kuras piedāvā iespēju saņemt termiņuzturēšanās atļaujas – rīcībā un nereti tiek: 
1. pārskaitīti shēmas organizētājam kā aizdevumi vai aizdevumu atmaksa; 
2. pārskaitīti shēmas organizētājam vai ar to saistītām personām kā darba samaksa; 
3. izmantoti nekustamo īpašumu un transportlīdzekļu iegādei; 
4. pārskaitīti uz citu fizisku vai juridisku personu kontiem par faktiski nenotikušiem darījumiem.
Konstatēti gadījumi, kuros shēmu organizētāji, piedāvājot iespēju saņemt termiņuzturēšanās atļauju, potenciālos atļauju saņēmējus informē, ka dividendes viņiem netiks izmaksātas, un veiktais ieguldījums netiks atmaksāts, turklāt Finanšu izlūkošanas dienests ir konstatējis gadījumus, kuros vieni un tie paši līdzekļi tiek ieguldīti vairākas reizes, lai sasniegtu Imigrācijas likumā noteikto ieguldījuma summu termiņuzturēšanās atļaujas saņemšanai. Tāpat konstatēti gadījumi, kuros vieni un tie paši līdzekļi tiek secīgi ieguldīti vairāku ārvalstnieku vārdā, shēmas organizētājiem nodrošinot līdzekļu apļveida kustību. Šī informācija atspoguļota arī 2026. gada 9. jūnijā Ministru kabinetā izskatītajā informatīvajā ziņojumā “Finanšu izlūkošanas dienesta 2025. gada pārskats" (26-TA-1063).
Līdzīgu informāciju Parlamentārās izmeklēšanas komisijai sniedzis arī Uzņēmumu reģistrs, norādot, ka pašreizējais regulējums nenodrošina pietiekamu mehānismu, lai nošķirtu situācijas, kurās pamatkapitāla palielināšana veikta objektīvu komercdarbības vajadzību dēļ, no gadījumiem, kad šis instruments tiek izmantots tikai kā formāls TUA saņemšanai vai, iespējams, nelikumīgi iegūtu līdzekļu legalizēšanai. Uzņēmumu reģistrs ir konstatējis situācijas, kurās viena un tā pati naudas summa tiek atkārtoti izmantota kā “ieguldījums”. Tas rada maldīgu priekšstatu par ieguldījumiem sabiedrībā, lai gan atbilstoša ekonomiskā darbība, visticamāk, netiek īstenota. Uzņēmumu reģistrs 2025. gadā konstatēja vairākus aizdomīgus darījumus, kas saistīti ar uzņēmumu kapitāla daļu iegādi un ieguldījumiem pamatkapitālā. Šie darījumi potenciāli varētu būt veikti ar vienīgo mērķi iegūt tiesības uz TUA, līdz ar to būtu pamats pārvērtēt, vai ieguldījumam sabiedrības pamatkapitālā arī turpmāk būtu jābūt pamatojumam TUA saņemšanai. 
Tieslietu ministrija ir informējusi Parlamentārās izmeklēšanas komisiju par to, ka aicina būtiski (vairākkārtīgi) palielināt investīciju apjoma iemaksājamo summu vai pilnībā atteikties no tiesiskā regulējuma, kas paredz ārvalstnieka tiesības saņemt TUA, pamatojoties uz ieguldījumu kapitālsabiedrības pamatkapitālā. 
Pēdējos gados neliels bijis arī to personu skaits, kas pieprasa TUA atbilstoši Imigrācijas likuma 23. panta pirmās daļas 3. punktam – kā komercreģistrā reģistrētas amatpersonas. Pieprasot šāda veida TUA, persona var būt veikusi ieguldījumu uzņēmuma pamatkapitālā, bet tas nav obligāts priekšnosacījums. 2019. gadā pirmreizējas TUA saskaņā ar šo iemeslu izsniegtas 65, 2020. gadā – 33, 2021. gadā – 60, 2022. gadā - 30 personām. 2023. gadā izsniegtas 46 pirmreizējās TUA, 2024. gadā – 57 pirmreizējās TUA, no  kurām lielākais īpatsvars ir Indijas pilsoņiem izsniegtās atļaujas – 16, bet 2025. gadā – 33 pirmreizējās TUA, Indijas pilsoņiem izsniegto TUA skaitam pārsniedzot citu valstu pilsoņiem izsniegto TUA skaitu (10 TUA).

Bezprocentu valsts vērtspapīru iegāde kā TUA saņemšanas pamats

Imigrācijas likuma 23.panta pirmās daļas 31.punkts – iespēja pieprasīt TUA uz laiku līdz pieciem gadiem, ja ārzemnieks iegādājas īpašam mērķim noteiktus bezprocentu valsts vērtspapīrus par nominālvērtību 250 000 euro, bija spēkā no 2015.gada 1.janvāra līdz 2026. gada 19. maijam. Saņemot TUA, ārzemniekam bija jāveic iemaksa valsts budžetā 38 000 euro apmērā. 
No 2022.gada 7. jūlija līdz 2026.gada 19. maijam ir emitētas tikai trīs bezprocentu obligācijas 500 tūkst. EUR apmērā (divas 2025.gadā un viena 2026. gadā). Ņemot vērā kopējo aizņemšanās apjomu 2025.gadā 3,5 mljrd. euro apmērā, kuru galvenokārt veidoja finanšu tirgos emitētie valsts parāda vērtspapīri, kā arī valsts parāda apjomu 2025. gada beigās 20,5 mljrd. euro apmērā (pēc nacionālās metodoloģijas), no valsts parāda vadības viedokļa šis instruments nav izmantojams kā finansēšanas avots, salīdzinot ar citiem aizņemšanās instrumentiem. 
2026. gada 23. aprīļa Saeimas sēdē tika pieņemts likumprojekts “Grozījumi Imigrācijas likumā”, kas paredz izslēgt Imigrācijas likuma 23. panta pirmās daļas 31. punktu no likuma teksta, tādējādi izslēdzot iespēju turpmāk pieprasīt TUA saistībā ar valsts vērtspapīru iegādi. Minētais likums ir spēkā no 2026. gada 20. maija.

[bookmark: _Hlk96986703]Valsts pamatbudžeta programmā “Ekonomikas attīstības programma” ārzemnieku veiktie maksājumi un to izlietojums

“Ekonomikas attīstības programmas” darbība tika uzsākta 2014. gada 1. septembrī, kad spēkā stājās grozījumi Imigrācijas likumā, kas noteica, ka pirms TUA saņemšanas ārzemniekam jāveic maksājums valsts pamatbudžeta programmai 33.00.00 “Ekonomikas attīstības programma” atvērtajā valsts pamatbudžeta izdevumu kontā Valsts kasē. 
2017. gadā bija vērojama kopējā pieteikumu skaita un investīciju apjoma samazināšanās visos pirmreizēju TUA ieguves veidos, t.sk. darījumos ar nekustamo īpašumu, kas šī regulējuma pastāvēšanas laika periodā no 2015. gada līdz 2019. gadam veidoja programmas lielāko ieņēmumu daļu. Tas atspoguļojās arī valsts pamatbudžeta programmā “Ekonomikas attīstības programma” (turpmāk – EAP) veikto iemaksu skaita un iemaksātās summas kopējā apjoma kritumā, kas bija vērojams 2017. gada 3. ceturksnī (skatīt 5.attēlu). Turpmākajos gados situācija mainījās, un 2018.-2020. gadā iemaksu apjoms stabilizējās.
2020. gada 2. ceturksnī Covid-19 izraisītā ārkārtas situācija krasi samazināja pirmreizējo TUA saņemšanai ārvalstnieku veiktās iemaksas. Faktiski iemaksas šajā periodā tika veiktas par iepriekšējos ceturkšņos (lielākoties 2019. gadā) iesniegtajiem pirmreizējo TUA saņemšanas pieteikumiem. Nākamajos ceturkšņos bija vērojama situācijas uzlabošanās un iemaksu pieaugums (skatīt 5.attēlu). Būtiski pirmreizējo TUA saņemšanas iemaksas palielinājās 2021. gada 3. ceturkšņa laikā, kam par iemeslu bija Covid-19 pandēmijas izraisīto ierobežojumu mazināšanās. Situāciju ietekmēja arī pieņemtās izmaiņas tiesību aktos, t.sk., pandēmijas laikā pieņemtais Covid-19 infekcijas izplatības pārvaldības likums[footnoteRef:7] nepiemērojot Imigrācijas likuma 35. panta pirmās daļas 21. punktā un 36. panta pirmās daļas 14. punktā minēto uzturēšanās atļaujas anulēšanas pamatu. Tāpēc virknē gadījumu ārzemnieki par pirmreizēju TUA saņemšanu paredzētos maksājumus  īstenoja vēlāk, proti, par 2020. gada laikā iesniegtajiem pirmreizējo TUA pieteikumiem maksājumus veicot tikai 2021. gadā vai 2022. gada sākumā. Jāatzīmē arī pirmreizējo TUA pieteikumu pieaugums 2021. gada vasaras mēnešos, samazinoties ar Covid-19 pandēmiju izraisītajiem ierobežojumiem. Nenoliedzamu iespaidu atstāja situācijas saasināšanās kaimiņvalstīs (Krievijā un Baltkrievijā), ievērojami paaugstinot veiktās iemaksas TUA saņemšanai. Savukārt, sākoties karadarbībai Ukrainā un samazinoties kopējai investoru interesei par karadarbības kaimiņvalstīm, t.sk. samazinoties vēlmei iegādāties nekustamo īpašumu Latvijā, ar to saistīto pirmreizējo TUA pieprasījums un attiecīgie maksājumi programmas ietvaros 2022. gadā un 2023. gada pirmajā ceturksnī būtiski kritās. Tomēr 2023., 2024. un 2025. gada laikā vērojama pirmreizējo TUA iemaksu stabilizēšanās (skatīt 5.attēlu).  [7:  https://likumi.lv/ta/id/315278-covid-19-infekcijas-izplatibas-parvaldibas-likums ] 

Ar pirmreizējo TUA saņemšanu saistīto kopējais ārzemnieku veikto iemaksu skaits ir sasniedzis 1461 no programmas uzsākšanas brīža 2014. gada 1. septembra līdz 2026. gada 30. martam, veidojot kopējos ieņēmumus 22,48 milj. euro apmērā. Tai pat laikā 2025. gadā (12 mēnešos) ir veiktas 115 iemaksas 1,61 milj. euro apmērā (2024. g. – 80 iemaksas 1,05 milj. euro; 2023. g. – 68 iemaksas 0,82 milj. euro; 2022. g. – 93 iemaksas 1,52 milj. euro apmērā), neņemot vērā uz ziņojuma sagatavošanas brīdi iespējami veicamās atmaksas, kad ārzemnieks ir veicis kļūdainu iemaksu, jo 2025. gada laikā kopumā atmaksāti ārzemnieku pirmreizējo TUA saņemšanai pilnībā vai daļēji kļūdaini veiktie divi maksājumi 48 000 euro apmērā (2024. g. – 6 maksājumi 63 085 euro; 2023. g. – 4 maksājumi 35 354 euro; 2022. g. – 4 maksājumi 71 500 euro apmērā). Savukārt, 2026. gada 1. ceturksnī (līdz 30. martam) pirmreizējo TUA saņemšanai jau ir veiktas 26 iemaksas 351 tūkst. euro apmērā.
Pamatojoties uz Imigrācijas likuma 23.panta 7.3 daļu ārzemniekam, kuram saskaņā ar šā panta pirmās daļas 28., 29. vai 30.punktu ir izsniegta vai bija izsniegta TUA, ir tiesības atkārtoti pieprasīt TUA, ja joprojām pastāv tās izsniegšanai nepieciešamie nosacījumi, un viņš, atkārtoti saņemot TUA, samaksā valsts budžetā 5 000 euro. Pieņemot 2017. gada 22. novembrī Saeimā grozījumus Imigrācijas likumā, kas stājās spēkā 2018. gada 1. janvārī, tā Pārejas noteikumos tika noteikts, ka pirmo reizi atkārtoti pieprasot TUA, Imigrācijas likuma 23.panta 7.3 daļā noteikto maksājumu valsts budžetā 5 000 euro apmērā veic vienā maksājumā atkārtotās TUA saņemšanas brīdī vai pa daļām, pirmo daļējo maksājumu 1 000 euro apmērā veicot atkārtotās TUA saņemšanas brīdī un turpmākos maksājumus - katru 1 000 euro apmērā - ik gadu, reģistrējot TUA. Pieņemot minētos grozījumus, tika paredzēts, ka šādam maksājumam par atkārtotām TUA vajadzētu kompensēt iepriekš novēroto EAP ārzemnieku veicamo iemaksu skaita un iemaksātās summas kritumu.
Lielākā daļa no atkārtoto TUA pieteicējiem izvēlējās veikt minimālo maksājumu 1 000 euro apmērā, piesakoties atkārtotu TUA saņemšanai, turpmākos maksājums veicot pa gadiem, reģistrējot atkārtoto TUA attiecīgajam gadam. Ņemot vērā grozījumus Imigrācijas likumā par iemaksām atkārtotu TUA saņemšanai un reģistrēšanai, sākot ar 2018. gada 1. janvāri kopējais iemaksu skaits ir pieaudzis (skatīt 5.attēlu). 
Lai arī iemaksu apjoms sākotnēji palielinājās relatīvi maz, taču pakāpeniski tas pieauga, ārzemniekiem aizvien aktīvāk pieprasot atkārtotas TUA un arī veicot maksājumus, reģistrējot iepriekš (2018., 2019. un 2020. gada laikā) izsniegtās atkārtotās TUA. Tomēr iemaksu apjoms ievērojami atpaliek no sākotnēji paredzētā.
2020. gada 2. ceturksnī Covid-19 izraisītā ārkārtas situācija samazināja arī atkārtoto TUA saņemšanai vai reģistrēšanai ārvalstnieku veiktās iemaksas (skatīt 5.attēlu). Faktiski iemaksas tika veiktas tikai nelielā skaitā par iepriekšējos ceturkšņos (lielākoties 2018.-2019. gadā) iesniegtajiem atkārtotu TUA saņemšanas pieteikumiem. Lai arī dominējoši lielāko daļu no EAP iemaksām veidoja ar iepriekšējos gados saņemto atkārtoto TUA reģistrēšanu saistītās ārzemnieku veiktās iemaksas, ievērojami daudz bija vērojamu situāciju ar lielākām iemaksām (veicot tās par divu vai pat trīs gadu TUA reģistrācijas periodu 2-3 tūkst. euro apmērā), pārsniedzot paredzamo maksājuma saņemšanas termiņu, kas saistīts arī ar vēlāku atkārtotu TUA reģistrācijas noformēšanu. Turpmākajos ceturkšņos vērojams iemaksu pieaugums, kas saistīts ar atkārtotu TUA reģistrācijas maksājumiem, vai arī iemaksas veicot par visu TUA darbības periodu 5 000 euro apmērā.

Ārzemnieku veiktās iemaksas 2016.-2026. gadā (pa ceturkšņiem) valsts pamatbudžeta programmā 33.00.00 “Ekonomikas attīstības programma”
 
* - informācija par 2026.gada I ceturksni atspoguļota pēc situācijas uz 2026. gada 30. martu, neņemot vērā ārzemnieku kļūdaini veikto iemaksu atmaksu
Avots: EM


[bookmark: _Hlk128412429][bookmark: _Hlk128412355]Pamatojoties uz jau minētā Covid-19 infekcijas izplatības pārvaldības likuma 32.panta piekto daļu, ja pieņemts lēmums par atkārtotas TUA izsniegšanu vai reģistrēšanu, kura ārzemniekam piešķirta saskaņā ar Imigrācijas likuma 23. panta pirmās daļas 28., 29., 30. vai 31. punktu, tā derīguma termiņā neieskaita laikposmu no 2020. gada 12. marta līdz 2021. gada 31. decembrim. Tāpēc liela daļa ārzemnieku neveica savu atkārtoto TUA reģistrēšanu 2020. un arī 2021. gadā, izmantojot ar iepriekšminēto likumu noteikto termiņa pagarinājumu. Savukārt, tie ārzemnieki, kuri 2020. gadā nereģistrēja iepriekšējos gados saņemtās atkārtotās TUA un neveica arī attiecīgo saistošo maksājumu kārtējā gadā, saskarās ar nepieciešamību veikt 2021. gadā maksājumu lielākā apjomā (jau par diviem gadiem). Tas bija viens no galvenajiem iemesliem būtiskam atkārtoto TUA saņemšanai/reģistrēšanai veikto maksājumu kopējam pieaugumam 2021. gada 3. un 4. ceturksnī (skatīt 5.attēlu). 
Uzlabojoties situācijai 2021. gada vasaras mēnešos un atjaunojoties ārzemnieku interesei par atkārtotu TUA saņemšanu, pieauga arī atkārtotu TUA pieteikumu skaits un dominējošā daļā no šajā periodā izdarītajiem pieteikumiem ar atkārtotu TUA saņemšanu saistīto maksājumu tika izdarīti pilnā apjomā – proti, ārzemnieki veica maksājumu 5 000 euro apmērā, kas īsā laika periodā veidoja ievērojamu pieaugumu EAP ieņēmumos. Savukārt, 2022. gada 1. un 2. ceturksnī, kā arī izteikti 2022. gada 3. ceturksnī iemaksu pieaugumu noteica saasinājusies konflikta situācija un karadarbība Ukrainā, kad ārzemnieku (kuru lielu daļu joprojām veido Krievijas esošie vai bijušie pilsoņi) rīcību un attiecīgi iemaksas atkārtotu TUA saņemšanai noteica vēlme saglabāt vai uzturēt (reģistrācijas gadījumā) izmantošanai derīgu personu apliecinošo dokumentu.
No atkārtoto TUA saņemšanai paredzēto iemaksu uzsākšanas brīža 2018. gada 1. janvārī līdz 2025. gada 10. martam atkārtotu TUA saņemšanai vai reģistrēšanai valsts pamatbudžeta programmā 33.00.00 “Ekonomikas attīstības programma” tika veiktas 8 360 iemaksas 13,49 milj. euro apmērā. Tai pat laikā 2025. gadā (12 mēnešos) ir veiktas 116 iemaksas 482 tūkst. euro apmērā (2024. g. – 336 iemaksas 1,36 milj. euro; 2023. g. – 891 iemaksa 1,53 milj. euro; 2022. g. – 1520 iemaksas 2,51 milj. euro apmērā) neņemot vērā uz ziņojuma sagatavošanas brīdi jau veiktās vai iespējami veicamās atmaksas, kad ārzemnieks ir veicis kļūdainu iemaksu vai pārmaksājis lielākā apjomā, jo 2025. gada laikā atmaksāti atkārtotu TUA saņemšanai vai reģistrēšanai pilnībā vai daļēji nepareizi veiktie trīs maksājumi 11 000 euro apmērā (2024. g. – 9 maksājumi 23 000 euro; 2023. g. - 15 maksājumi 35 090 euro; 2022. g. – 23 maksājumi 55 500 euro apmērā). Savukārt, 2026. gada 1. ceturksnī (līdz 30. martam) atkārtoto TUA saņemšanai vai reģistrēšanai ir veiktas vien 40 iemaksas 191 tūkst. euro apmērā.
Pabeidzot ieņēmumu no maksas pakalpojumiem (ārzemnieku veikto maksājumu TUA saņemšanai) izvērtējumu, ir jāuzsver 2025.gadā faktiski gūto ieņēmumu samazināšanās pret iepriekšējā gada faktiskajiem ieņēmumiem, kas pārskata periodā veido  270,1 tūkst. euro, (2024. g. - 20 tūkst. euro; 2023. g. - 1,63 milj. euro; 2022. g. – 1,84 milj. euro apmērā), būtiski ierobežojot pieejamos resursus izdevumu segšanai.
Veicot programmas izdevumu analīzi, jānorāda, ka valsts budžeta likumā tiek noteikti mērķi valsts pamatbudžeta programmā 33.00.00 “Ekonomikas attīstības programma” ārzemnieku ieskaitīto līdzekļu izmantošanai – atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem, tūrisma veicināšanas un attīstības pasākumiem, mājokļa pieejamības un administrēšanas izmaksu segšanai (uz pārskata periodu attiecināmā likuma “Par valsts budžetu 2025. gadam un budžeta ietvaru 2025., 2026. un 2027. gadam” 59.panta pirmā daļa[footnoteRef:8]).  [8:  https://likumi.lv/ta/id/357450-par-valsts-budzetu-2025-nbsp-gadam-un-budzeta-ietvaru-2025-2026-un-2027-nbsp-gadam ] 

Savukārt, MK 2015. gada 9. jūnija noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”[footnoteRef:9] ir noteikti līdzekļu izmantošanas nosacījumi kārtējā saimnieciskajā gadā budžeta programmas kontā ieskaitītajiem finanšu līdzekļiem, kas saskaņā ar normatīvajos aktos par uzturēšanās atļaujām noteiktajiem nosacījumiem ir uzskatāmi par neatmaksājamiem ārzemniekam vai viņa mantiniekam.  [9:  https://likumi.lv/ta/id/274675-valsts-pamatbudzeta-programmas-ekonomikas-attistibas-programma-finansu-lidzeklu-izmantosanas-kartiba ] 

Iepriekšējos gados ārzemnieku veiktie maksājumi pirms TUA saņemšanas bija būtisks finanšu avots, lai nodrošinātu valsts galvojumus bankas aizdevumiem mājokļu iegādei vai būvniecībai. No ārzemnieku veiktajām EAP iemaksām ALTUM īstenotajai mājokļu atbalsta programmai - valsts galvojumiem bankas aizdevumiem mājokļu iegādei vai būvniecībai 2015. gadā tika novirzīts 2,34 milj. euro un 2016. gadā – 2,36 milj. euro. Taču, ņemot vērā sarūkošo pirmreizējo TUA iemaksu un sākotnēji nelielo atkārtoto TUA iemaksu apjomu 2017. un 2018. gadā, no veiktajām iemaksām līdzekļi mājokļu galvojumu programmai netika novirzīti. Tika veidots līdzekļu uzkrājums, nodrošinot nepieciešamos resursus mājokļu galvojumu programmas turpināšanai, saskaņā ar MK 2017. gada 8. septembra ārkārtas sēdes protokollēmuma (prot. Nr.44, 1.§) 11.punktā noteikto, kas paredzēja veidot līdzekļu ietaupījumu, lai nodrošinātu mājokļu atbalsta programmas īstenošanu 2019. un 2020. gadā. 
Izveidotais ārzemnieku iemaksāto līdzekļu uzkrājums 2019. gada sākumā ļāva piešķirt līdzekļus mājokļu atbalsta programmai – valsts galvojumiem bankas aizdevumiem mājokļu iegādei vai būvniecībai – 2,81 milj. euro apmērā, saskaņā ar MK 2019. gada 13. februāra rīkojumu Nr.56 “Par pamatbudžeta programmas “Ekonomikas attīstības programma” finanšu līdzekļu izmantošanu”[footnoteRef:10], novirzot tam citu pašu ieņēmumu (no maksājumiem, kurus veic ārzemnieks pirmreizējas vai atkārtotas TUA saņemšanai) naudas līdzekļu atlikumu uz 2019. gada 1. janvāri, lai ALTUM turpinātu mājokļu atbalsta programmas īstenošanu. Saskaņā ar MK 2019. gada 17. jūlija rīkojuma Nr.374 Par pamatbudžeta programmas “Ekonomikas attīstības programma” finanšu līdzekļu izmantošanu”[footnoteRef:11] 1.punktu tika atbalstīta apropriācija, lai nodrošinātu nepieciešamo finansējumu Mājokļu garantiju programmas nepārtrauktai īstenošanai, novirzot no 2019. gadā ārzemnieku veiktajiem maksājumiem pirmreizēju vai atkārtotu TUA saņemšanai izmantošanai pieejamo finansējumu 1,02 milj. euro apmērā. Līdz ar to no ārzemnieku veiktajām iemaksām budžeta programmā ALTUM īstenotajai mājokļu atbalsta programmai 2019. gadā kopumā tika novirzīts finansējums 3,83 milj. euro apmērā. 2020. -2024. gadā mājokļu atbalsta programmai līdzekļi no ārvalstnieku veiktajiem maksājumiem netika novirzīti.  [10:  https://likumi.lv/ta/id/304868-par-pamatbudzeta-programmas-ekonomikas-attistibas-programma-finansu-lidzeklu-izmantosanu ]  [11:  https://likumi.lv/ta/id/308309-par-pamatbudzeta-programmas-ekonomikas-attistibas-programma-finansu-lidzeklu-izmantosanu ] 

Valsts pamatbudžeta programmā 33.00.00 “Ekonomikas attīstības programma” ārzemnieku ieskaitīto līdzekļu pozitīvās izmaiņas deva iespēju izmantot pieejamos līdzekļus arī citiem nolūkiem, vienlaikus ievērojot, ka līdzekļu izmantošanas mērķus nosaka gadskārtējā valsts budžeta likumā, kā prioritāro izmantošanas mērķi norādot šīs budžeta programmas administrēšanas izdevumu segšanu. 
Iepriekšējos gados EAP ieskaitītie līdzekļi saskaņā ar MK 2017. gada 16. augusta sēdes protokollēmumu (prot. Nr.39 41.§, rīkojuma projekts “Par pamatbudžeta programmas “Ekonomikas attīstības programma” finanšu līdzekļu izmantošanu”)[footnoteRef:12] un pamatojoties uz gadskārtējā valsts budžeta likumā noteiktajiem mērķiem tika izmantoti arī administrēšanas izmaksu segšanai. 2019. gadā līdzekļi tika novirzīti IeM resora ietvaros PMLP – 80,77 tūkst. euro un VDD – 210 tūkst. euro apmērā, kā arī Valsts kasei – 46,8 tūkst. euro apmērā. Administrēšanas izmaksu segšanai 2020. gadā IeM resoram tika novirzīti līdzekļi PMLP – 35,39 tūkst. euro un VDD – 210 tūkst. euro apmērā, vienlaikus saskaņā ar MK 2020. gada 10. marta sēdes lēmumu (prot. Nr.10 4.§, rīkojuma projekts “Par pamatbudžeta programmas “Ekonomikas attīstības programma” finanšu līdzekļu izmantošanu”)[footnoteRef:13], paredzot, ka no EAP līdzekļiem tiek segtas administrēšanas izmaksas IeM valsts pamatbudžeta programmā 09.00.00 "Valsts drošības dienesta darbība" 2022. un 2023. gadā 210 tūkst. euro apmērā ik gadu. 2021. gadā IeM resoram novirzīt līdzekļi PMLP – 23,595 tūkst. euro un VDD – 210 tūkst. euro apmērā. Arī 2022. un 2023. gadā tika veikti paredzēto līdzekļu transferti VDD 210 tūkst. euro apmērā ik gadu, nodrošinot ar normatīvajiem aktiem noteiktās maksājumu veicēju (pirmreizēju vai atkārtotu TUA pieprasījušo ārzemnieku) nepieciešamās pārbaudes. 2024.-2025. gadā administrēšanai līdzekļi netika novirzīti, tomēr pārskata perioda laikā VDD nodrošināja ar normatīvajiem aktiem noteiktās pirmreizēju vai atkārtotu TUA pieprasījušo ārzemnieku pārbaudes. [12:  https://likumi.lv/ta/id/292983-ministru-kabineta-sedes-protokols ]  [13:  https://likumi.lv/ta/id/313220-ministru-kabineta-sedes-protokols ] 

Balstoties uz Imigrācijas likuma 23.panta astotajā daļā noteikto deleģējumu, iepriekšējo gadu budžeta likumā uzskaitītie mērķi EAP ārzemnieku ieskaitīto līdzekļu izmantošanai tika papildināti ar tūrisma attīstības pasākumiem. Tādēļ radās iespēja ierosināt arī tūrisma attīstības pasākumus un saskaņā ar MK 2019. gada 17. jūlija rīkojuma Nr.374 “Par pamatbudžeta programmas “Ekonomikas attīstības programma” finanšu līdzekļu izmantošanu”[footnoteRef:14] 2. un 3.punktu tika atbalstīta apropriācija, lai nodrošinātu nepieciešamo finansējumu Ķīnas-Centrālās un Austrumeiropas valstu tūrisma foruma organizēšanai 150 tūkst euro apmērā un dalības maksai Ekonomiskās sadarbības un attīstības organizācijas (OECD) Tūrisma komitejas brīvprātīgās iniciatīvas pētījumā “Digitālās pārveides veicināšana mazos un vidējos uzņēmumos tūrisma nozarē” 5 000 euro apmērā. [14:  https://likumi.lv/ta/id/308309-par-pamatbudzeta-programmas-ekonomikas-attistibas-programma-finansu-lidzeklu-izmantosanu ] 

2022. un 2023. gadā pieejamie ārzemnieku veikto maksājumu TUA saņemšanai programmas kontā ieskaitītie līdzekļi netika pieprasīti, jo tika izvērtēta situāciju pēc Covid-19 izraisītās pandēmijas, kā arī pēc 2022. gada 7. aprīlī pieņemtajiem grozījumiem Imigrācijas likumā[footnoteRef:15], kas apturēja pirmreizējo TUA izsniegšana Krievijas Federācijas un Baltkrievijas Republikas pilsoņiem un 2022. gada 22. septembrī pieņemtajiem Grozījumiem Imigrācijas likumā[footnoteRef:16], kas būtiski izmaina turpmākās prognozes ar pirmreizēju TUA saņemšanu saistītiem maksājumiem. Bija nepieciešams laiks, lai identificētu iespējamos pasākumus noteikto mērķu ietvaros un tos būs iespējams īstenot atbilstoši ģeopolitiskās situācijas diktētiem nosacījumiem un ievērojot Krievijai piemērojamās sankcijas (ņemot vērā, ka lielāka daļa līdzšinējo investoru programmas ietvaros ir bijuši Krievijas Federācijas pilsoņi), paredzot turpmāko uzmanību, nosakot īstenojamos pasākumus līdzekļu izmantošanai, vairāk pievērst Latvijai un mūsu valsts stratēģiskajiem partneriem nozīmīgākiem mērķa tirgiem. [15:  https://likumi.lv/ta/id/331565-grozijumi-imigracijas-likuma ]  [16:  https://likumi.lv/ta/id/335817-grozijumi-imigracijas-likuma ] 

Ievērojot valsts budžeta likumā paredzētos būtiskākos mērķus, tika sagatavoti risinājumi, kas iekļauti MK 2023. gada 24. oktobra sēdē atbalstītajā informatīvajā ziņojumā “Par Latvijas gatavošanos dalībai starptautiskajā izstādē “Expo 2025 Osaka””[footnoteRef:17] (23-TA-1216, prot. Nr.53 58.§). [17:  https://tapportals.mk.gov.lv/legal_acts/885ca7ee-2d0e-4bb1-a1f1-9f2cb2e53390] 

[bookmark: _Hlk194304570][bookmark: _Hlk194304661][bookmark: p2][bookmark: p-1286519][bookmark: p4][bookmark: p-1286523]Balstoties uz minēto ziņojumu un saskaņā ar MK 2024. gada 14. februāra rīkojumu Nr.105 “Par pamatbudžeta programmas “Ekonomikas attīstības programma” finanšu līdzekļu izmantošanu”[footnoteRef:18], pamatojoties uz likuma “Par valsts budžetu 2024. gadam un budžeta ietvaru 2024., 2025. un 2026.gadam” 60.panta pirmo daļu un MK 2015. gada 9. jūnija noteikumu Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” 3.punktu, palielināta apropriācija izdevumiem EM budžeta programmā 33.00.00 “Ekonomikas attīstības programma” 2024. gadā 2 326 195 euro apmērā, novirzot šim mērķim citu pašu ieņēmumu (maksājumu, ko veic ārzemnieks, piesakoties TUA saņemšanai) naudas līdzekļu atlikumu uz 2024. gada 1. janvāri, t.sk. paredzot finansējumu 2 316 595 euro apmērā Latvijas dalības nodrošināšanai starptautiskajā izstādē Expo 2025 Osaka un 9600 euro apmērā Latvijas dalībmaksas nodrošināšanai Starptautiskajā Izstāžu birojā (Bureau International des Expositions – BIE).  [18:  https://likumi.lv/ta/id/349837-par-pamatbudzeta-programmas-ekonomikas-attistibas-programma-finansu-lidzeklu-izmantosanu] 

[bookmark: _Hlk194304479]Sagatavoti priekšlikumi par valsts pamatbudžeta bāzes izdevumu precizēšanu 2025.–2027. gadam Latvijas dalības nodrošināšanai starptautiskajā izstādē Expo 2025 Osaka 2025. gadā 3 252 545 euro apmērā, kā arī iemaksai BIE 9 600 euro apmērā katru gadu, novirzot šim mērķim citu pašu ieņēmumu (maksājumu, ko veic ārzemnieks, piesakoties TUA saņemšanai) naudas līdzekļu atlikumu uz 2024. gada 1. janvāri. Minētie pasākumi iestrādāti likumā “Par valsts budžetu 2025. gadam un budžeta ietvaru 2025., 2026. un 2027. gadam”, 59.panta pirmajā daļā, paredzot EAP ieskaitītos līdzekļus izmantot atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem, tūrisma veicināšanas un attīstības pasākumiem, mājokļa pieejamības un administrēšanas izmaksu segšanai. 2024. un 2025.gadā veikta Latvijas dalības iemaksa BIE 9 600 euro apmērā (ik gadu) un 2024.gadā ar izstādi saistīto pasākumu īstenošanai no novirzītā finansējuma izlietoti 1 199 025 euro apmērā.
LIAA nodrošināja Latvijas dalības izstādē sagatavošanas nepieciešamās darbības, organizējot starptautisku konkursu par paviljona idejas un dizaina konceptu. Baltijas (Latvijas un Lietuvas) paviljona ekspozīcijas starptautiskajā izstādē Expo 2025 Osaka, Japānā, koncepta, dizaina un īstenošanas[footnoteRef:19] izpildījumu veica uzņēmumu apvienību Kettler[footnoteRef:20]. Veikti paviljona interjera būvniecības darbi Japānā, Latvija starptautiskajā 2025. gada 13. aprīlī atklātajā izstādē, bija pārstāvēta vienotajā Baltijas paviljonā, kas tika izveidots kopā ar Lietuvu. Īstenots sagatavotais Latvijas dalības Expo 2025 Osaka biznesa programmas plāns[footnoteRef:21] un jau 2024. gadā organizētas divas tirdzniecības misijas ar dalību nozares kopstendos Informācijas tehnoloģiju uzņēmumiem izstādes CEATEC laikā, kā arī būvniecības uzņēmumiem Japan Build izstādes laikā, organizētas tikšanās ar Japānas uzņēmumiem un potenciālajiem sadarbības partneriem.  [19:  https://www.liaa.gov.lv/lv/jaunums/prezente-baltijas-paviljona-konceptu-izstadei-expo-2025-osaka ]  [20:  https://www.leta.lv/home/important/ED1C74A8-F144-4E27-BBCC-8B6F1F5E515D]  [21:  https://labsoflatvia.com/aktuali/latvija-expo-izstade-osaka-tiks-parstaveta-ar-koncepciju-we-are-one] 

Starptautiskā izstāde Expo 2025 Osaka norisinājās 13.04.-13.10.2025. laika posmā. Izmantojot 2025.gadā paredzēto pasākumu īstenošanai novirzītos 2 998 332 euro, izstādes ietvaros kopumā īstenoti 19 Latvijas kopstendi un uzņēmumu tirdzniecības misijas Japānā (Tokijā, Kobē un Osakā), t.sk. inženiernozaru izstādē “Green Factory Expo 2025”; dizaina nozares izstādē “Interior Lifestyle Tokyo 2025”; tirdzniecības misija “Expo 2025 Osaka” veselības un labbūtības nedēļas laikā; kosmētikas izstādes Beautyworld Japan Tokyo ietvaros; jaunuzņēmumu izstādē “SusHI Tech Tokyo 2025”; stends pārtikas izstādēs "Foodex Japan 2025" un "Foodex Kansai 2025"; kopstends farmācijas izstādē “CPhI Japan 2025”; kosmosa un inženiernozares izstādē “Aeromart Nagoya”; medicīnas izstādē “Medical Japan”; informācijas tehnoloģiju izstādē CEATEC; investīciju tehnoloģiju izstādē Innovation Leaders Summit, u.c.
Īstenota tirdzniecības misija Latvijas prezidenta un ekonomikas ministra vizītes ietvaros Japānā (Osakā un Tokijā); noorganizēta Latvijas diena un tās ietvaros notika divi biznesa forumi, no Latvijas puses forumos un divpusējās tikšanās piedalījās delegācija no 36 Latvijas uzņēmumiem, institūcijām un organizācijām (pārstāvot IKT, farmācijas, kokapstrādes, enerģētikas, mašīnbūves, tūrisma, u.c. nozares), noslēgti vairāki līgumi, nodomu protokoli un sadarbības vienošanās. Izstādes dalības rezultātā apzināti un atlasīti atbilstoši potenciālie investīciju projekti dažādās nozarēs, kas atbilst Japānas investoru specifiskajām interesēm; nodrošināta Latvijas pārstāvju klātbūtne tehnoloģiju konferencēs un izstādēs Japānā, uzrunāti 70 potenciālie investori RIS3 sektoros. Organizētas divas ienākošās potenciālo investoru no Japānas vizītes uz Latviju. Baltijas paviljonā norisinājās daudzi kopīgi pasākumi, kas veicināja Latvijas atpazīstamību, sadarbību ar Japānu un Baltijas valstu kopīgo klātbūtni izstādē, t.sk. Baltijas diena, ES rīkotā izstāde “Design Beyond Things” ar Latvijas dizaina ekspozīciju.
Baltijas paviljonu visā periodā apmeklēja ~900 tūkst. apmeklētāji, tas platformā X (iepriekš Twitter) tika novērtēts kā ceturtais populārākais paviljons starp Expo 2025 paviljoniem. Izmantojot vienu no paviljona koncepta elementiem – ekrānu “Latvia Solutions”, 6 videostāstos tika sniegta informācija par Latvijas uzņēmumiem un inovācijām, ko iedvesmojusi daba (Nature-Driven Innovations), kā arī par mežu un dabu kā iedvesmas avotu māksliniekiem (Arturs Analts & Kizuna siena). Paviljonā tika izveidots digitālais uzņēmumu katalogs ar 109 Latvijas uzņēmumu profiliem un informāciju par 55 Latvijas produktiem. “Expolympics” konkursā Baltijas paviljons ieguva balvas divās kategorijās – Apmeklētāju izvēle (2.vieta) un Labākais talismans (personāžs-talismans Barabi chan, 5.vieta), ar labu novērtējumu[footnoteRef:22] noslēdzot Latvijas dalību izstādē. [22:  https://www.liaa.gov.lv/lv/jaunums/ar-rekordlielu-apmekletaju-skaitu-un-starptautiskam-balvam-nosledzas-latvijas-daliba-expo-2025 un https://www.liaa.gov.lv/lv/jaunums/no-expo-lidz-veikalu-plauktiem-latvijas-partikas-zimoli-gust-atzinibu-japana ] 

Latvijai jūtamu ieguvumu ir iespējams sasniegt ilgākā laika periodā, par ko liecina, piemēram, Latvijas eksporta pieaugums uz Japānu no 0,5 milj. euro 2005.gadā līdz 4,5 milj. euro 2025.gadā[footnoteRef:23]. Šim mērķim nepieciešams turpināt starptautiskās izstādes Expo 2025 Osaka iesākto darbu un novirzīt plānoto pasākumu atbalstam arī EAP ietvaros izmantošanai pieejamos līdzekļus. Vienlaikus potenciālajiem Japānas un visa šā reģiona investoriem saglabājot atvērtu iespēju, veicot investīcijas, pretendēt uz TUA saņemšanu, veidojot turpmāk iespējamus resursus izdevumu segšanai.   [23:  https://eksports.csb.gov.lv/lv/months/countries-selected/import/2021M09/TOTAL/JP ] 


Atkārtotu TUA vai PUA izsniegšana

Investīciju programma darbojas no 2010.gada 1.jūlija, paredzot TUA piešķiršanu uz piecu gadu periodu, un 2015.gada jūlijā beidzās pirmo programmas darbības sākumā piešķirto TUA derīguma termiņi. Beidzoties TUA derīguma termiņam, un ja personas vēlas turpināt uzturēties Latvijas Republikā, Imigrācijas likums paredz iespēju pieprasīt vai nu atkārtotu TUA (ja visi TUA pieprasīšanai nepieciešamie nosacījumi joprojām ir spēkā) vai PUA, ja trešās valsts pilsonis ir apguvis valsts valodu (līmenis A2), viņam ir pietiekami finanšu līdzekļi, un viņa prombūtne no Latvijas Republikas TUA derīguma termiņa laikā nav pārsniegusi vienu gadu ar pārtraukumiem vai sešus mēnešus nepārtraukti. 
2.tabula
Atkārtotu uzturēšanās atļauju pieprasījumi 01.07.2015.-31.12.2025. 
	
	Atkārtoto uzturēšanās atļauju pieprasījumu skaits
	Pieņemts lēmums par TUA piešķiršanu
	Pieņemts lēmums par PUA piešķiršanu
	Atteikums
	Pieteikums 31.12.2025. atrodas izskatīšanas stadijā

	Ieguldītāji kapitālsabiedrībā
	201
	132
	31
	38
	0

	t.sk., investori
	96
	67
	12
	17
	0

	ģimenes locekļi
	105
	65
	19
	21
	0

	Ieguldītāji nekustamajā īpašumā
	11862
	9497
	1586
	774
	5

	t.sk., investori
	5696
	4371
	901
	422
	2

	ģimenes locekļi
	6166
	5126
	685
	352
	3

	Ieguldītāji kredītiestādē
	293
	254
	16
	23
	0

	t.sk., investori
	124
	105
	9
	10
	0

	ģimenes locekļi
	169
	149
	7
	13
	0


Avots: PMLP dati

No 2015.gada līdz 2025.gada 31.decembrim atkārtotu atļauju ir pieprasījuši 12 356 ārzemnieki, tajā skaitā, 5916 investori un 6440 investoru ģimenes locekļi. 
9883 personām ir pieņemts lēmums par TUA piešķiršanu, 1633 – par PUA piešķiršanu, bet 835 gadījumos uzturēšanās atļaujas izsniegšana ir atteikta. 5 pieprasījumi joprojām atrodas izskatīšanas stadijā. Detalizētāks sadalījums par atkārtotajiem uzturēšanās atļauju pieprasījumiem sadalījumā pa investīciju veidiem ir attēlots 2.tabulā.

Imigrācijas likuma grozījumi un jaunais imigrācijas regulējums

2025. gadā grozījumi Imigrācijas likumā saistībā ar investoru programmu nav tikuši veikti, bet ar 2026. gada 23. aprīļa likumu “Grozījumi Imigrācijas likumā” no Imigrācijas likuma izslēgts 23. panta pirmās daļas 31. punkts, kas paredzēja iespēju pieprasīt TUA, iegādājoties īpašam mērķim noteiktus bezprocentu valsts vērtspapīrus par nominālvērtību 250 000 euro. Likums ir spēkā no 2026. gada 20. maija.
14. Saeimā turpinājās 2021. gadā Saeimā iesniegtā likumprojekta “Imigrācijas likums” (Nr. 56/Lp14) izskatīšana, Saeimas Aizsardzības, iekšlietu un korupcijas novēršanas komisijai 2026. gada 2. jūnijā noslēdzot darbu pie likumprojekta pirms trešā lasījuma. Saeima 11. jūnijā pieņēma jauno Imigrācijas likumu, kurš vairs neparedz šādu TUA pieprasīšanas pamatu saistībā ar investīcijām: 
1) nekustamajā īpašumā;
2) kredītiestādes pakārtotajās saistībās 280 000 euro apmērā;
3) iegādājoties īpašam mērķim noteiktus bezprocentu valsts vērtspapīrus par nominālvērtību 250 000 euro.
Vienlaikus tika atbalstīts priekšlikums par Imigrācijas likuma papildināšanu ar normu, kas paredz iespēju piešķirt TUA trešās valsts pilsonim, kas ieguldījis vismaz 150 000 euro alternatīvajā ieguldījumu fondā. 
Jāatzīmē, ka likumprojekta izskatīšanas gaitā EM pauda viedokli, ka līdzsvarots regulējums, kas saglabā iespēju saņemt TUA par ieguldījumu nekustamajā īpašumā un kapitālsabiedrības pamatkapitālā, nodrošinātu konsekventu un ekonomikas attīstību veicinošu tiesisko ietvaru. Lai panāktu samērību starp drošības apsvērumiem un investīciju piesaisti, EM sadarbībā ar nozares organizācijām iesniedza priekšlikumus, kas paredzēja pastiprinātus priekšnoteikumus TUA saņemšanai pret ieguldījumu nekustamajā īpašumā: minimālo darījuma vērtību 250 000 euro apmērā, bezskaidras naudas norēķinu, iegādi no Latvijas vai Eiropas Savienības, Eiropas Ekonomikas zonas valsts vai Šveices Konfederācijas nodokļu maksātāja, kadastrālās vērtības slieksni ar sertificēta vērtētāja atzinuma alternatīvu, valsts budžetā veicamu maksājumu piecu procentu apmērā no īpašuma vērtības, kā arī Ministru kabineta tiesības drošības vai koncentrācijas apsvērumu dēļ apturēt atļauju izsniegšanu noteiktu trešo valstu valstspiederīgajiem. Lai arī Saeimas pieņemtajā Imigrācijas likumā šis ieguldījuma veids netika iekļauts. EM vērtējumā investīciju piesaistes un valsts drošības intereses ir savietojamas, ja uzraudzība balstās uz risku izvērtējumu un centralizētu informācijas apriti, un attiecīgā pieredze izmantojama, turpinot un pilnveidojot esošos un veidojot jaunus investīciju piesaistes instrumentus.
Šobrīd jauno Imigrācijas likumu valsts prezidents ir nosūtījis Saeimai atkārtotai izskatīšanai, pastiprinātu uzmanību veltot tieši ar investīcijām saistītajam regulējumam. 


[bookmark: _Toc340050961] Ietekme uz valsts drošību

VDD savas kompetences ietvaros 2025. gadā īstenoja pasākumu kopumu (t.sk. veica Imigrācijas likumā noteiktās ārzemnieku papildu pārbaudes) valsts drošības apdraudējuma atklāšanai un novēršanai saistībā ar ārzemnieku ieceļošanu un uzturēšanos Latvijas Republikā. Minēto pasākumu rezultātā VDD ir informējis kompetentās institūcijas, sniedzot tām atzinumus un informāciju par nepieciešamajiem ierobežojumiem vai citiem veicamajiem pasākumiem attiecībā uz ārzemniekiem, kuri pieprasa TUA.
	VDD ir apkopojis statistiku par VDD 2025. gadā veiktajām personu papildu pārbaudēm, kas ir saistītas ar ārzemnieku Imigrācijas likuma 23. pantā noteiktajā kārtībā pieprasītajām TUA. Statistikas dati ir sistematizēti atbilstoši Imigrācijas likuma 23.pantā noteiktajiem TUA pieprasīšanas pamatojuma iemesliem un pēc kritērija vai ārzemnieks piesakās TUA pirmreizēji vai atkārtoti.
	Saistībā ar Imigrācijas likuma 23. panta pirmās daļas 28. punktā minēto pamatojumu (ieguldījumi kapitālsabiedrības pamatkapitālā), veikta papildu pārbaude par 325 personām (galvenie pieteicēji un ģimenes locekļi), pirmreizēji kopā 297 personas (no tām 124 galvenie iesniedzēji) un atkārtoti kopā 28 personas (no tām 10 galvenie iesniedzēji).
	Saistībā ar Imigrācijas likuma 23. panta pirmās daļas 29. punktā minēto pamatojumu (nekustamā īpašuma iegāde), veikta papildu pārbaude par 349 personām (galvenie pieteicēji un ģimenes locekļi), pirmreizēji kopā 161 persona (no tām 65 galvenie iesniedzēji) un atkārtoti kopā 188 personas (no tām 79 galvenie iesniedzēji).
	Saistībā ar Imigrācijas likuma 23. panta pirmās daļas 30. punktā minēto pamatojumu (saistības ar Latvijas Republikas kredītiestādi), veikta papildu pārbaude par 11 personām (galvenie pieteicēji un ģimenes locekļi), pirmreizēji kopā 10 personas (no tām 2 galvenie iesniedzēji) un atkārtoti kopā 1 persona – ģimenes loceklis.
	Saistībā ar Imigrācijas likuma 23. panta pirmās daļas 31. punktā minēto pamatojumu (bezprocentu valsts vērstpapīru iegāde), veikta papildu pārbaude par 13 personām (galvenie pieteicēji un ģimenes locekļi), pirmreizēji kopā 13 personas (no tām 4 galvenais iesniedzējs).
	Atbilstoši apkopotajai statistikai, VDD 2025. gadā veica papildu pārbaudes kopā par 481 ārzemniekiem, kas pirmreizēji pieprasa TUA. No minētajiem 214 pirmreizējiem pieteicējiem:
· 195 personas bija Turcijas pilsoņi;
· 27 personas bija Izraēlas pilsoņi;
· 43 personas bija Indijas pilsoņi;
· 9 personas bija Kirgizstānas pilsoņi;
· 10 personas bija Ukrainas pilsoņi;
· 16 personas Ķīnas pilsoņi;
· 26 personas Uzbekistānas pilsoņi;
· 19 personas bija Pakistānas pilsoņi;
· 14 personas bija ASV pilsoņi;
· 122 personas bija citu valstu pilsoņi.
	VDD 2025. gadā kopā veica 698 (pirmreizējas un atkārtotas) ārzemnieku papildu pārbaudes, saistībā ar Imigrācijas likuma 23. panta pirmās daļas 28., 29., 30. un 31. punktā paredzēto pamatojumu ārzemniekam pieprasīt TUA.

Ietekme uz sabiedrību

Gan pieteikumu, gan kopējais personu (investoru ar ģimenes locekļiem) skaits 2025. gada laikā ir tikai nedaudz palielinājies salīdzinājumā pret 2024. gadu. Arī 2025. gadā saglabājas tendence, ka pieteikumu skaits, kas iesniegti, pieprasot pirmreizējo TUA, pamatojoties uz Imigrācijas likuma 23. panta pirmās daļas 3., 28., 29., 30. un 31. punktu, ir neliels salīdzinājumā ar kopējo trešo valstu pilsoņu skaitu, kuri Latvijā saņem TUA vai PUA.
Kultūras ministrija kā Patvēruma, migrācijas un integrācijas fonda (turpmāk Fonds) 2021.-2027.gada perioda deleģētā iestāde trešo valstu pilsoņu integrācijas jomā 2025.gadā turpināja Fonda aktivitāšu īstenošanu.  
Rezultāti par īstenotajām aktivitātēm tiek uzkrāti kumulatīvi, līdz ar to sniedzam informāciju, kas pieejama no projektu īstenošanas pārskatiem par laika periodu no 2023.gada 1.janvāra līdz 2025.gada 30.jūnijam:  
Aktivitātes “13.1. Vienas pieturas aģentūras izveide un darbības nodrošināšana” pirmā posma ietvaros Sabiedrības integrācijas fonds turpināja īstenot projektu “Vienas pieturas aģentūra” (turpmāk – VPA), nodrošinot Rīgā un reģionālās filiālēs informatīvu un praktisku palīdzību mērķa grupai, kas nepieciešama pārceļoties uz dzīvi Latvijā, tostarp mutisko un rakstisko tulkošanu, juridisko palīdzību, kā arī psihologa un psihoterapeita konsultācijas, veicinot trešo valstu pilsoņu sociālekonomisko iekļaušanos Latvijas sabiedrībā. 
Atbilstoši Kultūras ministrijas 2025. gadā pasūtītā pētījuma par “Vienas pieturas aģentūras” pirmā posma darbības efektivitāti secinājumiem VPA pilda būtisku lomu integrācijas procesa īstenošanā, nodrošinot plašu pakalpojumu klāstu un individuālu pieeju mērķa grupai.  
Pieaugot migrācijas izaicinājumiem, palielinās arī pieprasījums pēc VPA nodrošinātajiem pakalpojumiem. To apliecina sniegto pakalpojumu apjoma pieaugums, ievērojami pārsniedzot plānotos rezultātus. No 01.01.2023. līdz 30.06.2025.gada VPA sniegusi dažāda veida konsultācijas (tai skaitā tulkošanas pakalpojumus, psihologa/psihoterapeita un jurista konsultācijas)  7 473 unikālajām mērķa grupas personām, kas būtiski pārsniedz kopējo plānoto rezultātu (3 600 personas). Kopējais klientiem sniegto konsultāciju skaits līdz šī perioda beigām  sasniedzis 15 074 konsultācijas, salīdzinot ar kopējo plānoto apjomu 3 800 konsultācijas. 2025. gada pirmajā pusgadā VPA sniegto psihologa konsultāciju skaits 2,3 reizes  pārsniedz 2024. gadā sniegto  psihologa konsultāciju skaitu, kas liecina par būtiski pieaugušu nepieciešamību pēc psihosociālā atbalsta. Tāpat laika posmā no 01.07.2024. līdz 30.06.2025. 24 % VPA klientu bijusi nepieciešamība saņemt tulkošanas pakalpojumu. Kopumā līdz 30.06.2025. VPA saņēmusi 1 770 tulkošanas pieteikumus, tai skaitā 1293 mutiskās tulkošanas pieteikumus. Tulkošanas pakalpojumi nodrošināti ne tikai VPA klientiem, bet arī citu organizāciju īstenoto Fonda kursu ietvaros, kas papildus apliecina pakalpojumu pieprasījuma pieaugumu un VPA nozīmi integrācijas atbalsta sistēmā. 
 
Aktivitātes Nr. 13.2 „Trešo valstu pilsoņu iekļaušana vietējā sabiedrībā, veicinot latviešu valodas lietošanas un apguves iespējas” ietvaros turpinās 4 projektu īstenošana. Aktivitātes tiešais mērķis ir nodrošināt trešo valstu pilsoņiem latviešu valodas kursus un sarunu valodas klubus, paplašinot latviešu valodas apguves iespēju pieejamību un pielāgojot tās dažādu grupu vajadzībām. 
Līdz 30.06.2025. nodrošināta šādu rādītāju sasniegšana: 
· mērķa grupas pārstāvji, kas pēc latviešu valodas mācību kursu beigšanas ir uzlabojuši latviešu valodas prasmes vismaz par vienu līmeni – 1 473; 
· to dalībnieku skaits, kuri norāda, ka darbība bijusi noderīga viņu integrācijai –  1 449; 
· unikālo mērķa grupas personu skaits, kurām nodrošināts latviešu valodas mācību kurss ne mazāk kā 120 stundu apjomā – 1 186. 
 
Aktivitātes Nr. 13.3 „Trešo valstu pilsoņu integrācijas pasākumi, kas veicina mērķa grupas iekļaušanos sabiedrībā” ietvaros turpinās 3 projektu īstenošana. 
Aktivitātes tiešais mērķis ir nodrošināt trešo valstu pilsoņiem viņu vajadzībām pielāgotu ievadkursu par dzīvi Latvijā, organizējot teorētisko un praktisko zināšanu apguves mācību kursus, kas sekmē mērķa grupas iekļaušanos sabiedrībā, veicina piekļuvi darba tirgum, turpmākai izglītībai, kā arī uzlabo pilsoniskās, kultūras un ikdienas dzīves prasmes.  
Līdz 30.06.2025. nodrošināta šādu rādītāju sasniegšana: 
· unikālo mērķa grupas personu skaits, kurām nodrošināts ievadkurss ne mazāk kā 30 stundu apjomā – 1 224; 
· mērķa grupas pārstāvju skaits, kas norāda, ka darbība bijusi noderīga viņu integrācijai – 1 150. 
 
Aktivitātes Nr. 13.4 „Starpkultūru komunikācijas mācības dažādu jomu profesionāļiem” atklātas projektu iesniegumu atlases „Mācības dažādu jomu profesionāļiem par sabiedrības daudzveidību un starpkultūru komunikācijā” 
Aktivitātes  vispārīgais mērķis ir sekmēt trešo valstu pilsoņu pamattiesību īstenošanu un viņu iekļaušanos Latvijas sabiedrībā, uzlabojot piekļuvi pakalpojumiem un pakalpojumu kvalitāti.
Aktivitātes tiešie mērķi ir:
· veidot izpratni un konstruktīvu dialogu starp trešo valstu pilsoņiem un sabiedrību;
· uzlabot dažādu jomu profesionāļu zināšanas par sabiedrības daudzveidību un starpkultūru komunikāciju.
Šobrīd aktivitātes ietvaros tiek īstenoti 2 projekti. Līdz 30.06.2025. 184 personas apguvušas mācību kursu par sabiedrības daudzveidību un starpkultūru komunikāciju. 

Secinājumi

1. No 2010. gada 1. jūlija līdz 2025. gada 31. decembrim investīciju programmas ietvaros PMLP ir saņēmusi 21 525 personu, tajā skaitā, 8570 investoru un 12 955 investoru ģimenes locekļu, iesniegumus TUA pieprasīšanai. Šajā laika posmā izsniegta 20 131 pirmreizējā TUA. No 2010. gada 1. jūlija 313 investoriem pirmreizējās TUA izsniegšana atteikta, bet anulētas 3373 izsniegtās TUA. 2026. gada 1. janvārī Latvijas Republikā uzturējās 1242 investori un 1434 viņu ģimenes locekļi ar derīgām TUA.
2. Nerezidentu ieguldījumi, kas saistīti ar TUA saņemšanu, no 2010. gada 1. jūlija līdz 2025. gada 31. decembrim bija 1,67 mljrd. euro.
3. No kopumā investīciju programmas ietvaros ieguldītajiem līdzekļiem no 2010. gada 1. jūlija līdz 2025. gada 31. decembrim 83% jeb 1,39 mljrd. euro ir saistīti ar darījumiem Latvijas nekustamā īpašuma tirgū. Ieguldījumi kredītiestāžu pakārtotajās saistībās veido 9,6% jeb 161 milj. euro no visiem ieguldījumiem, savukārt attiecinātie ieguldījumi kapitālsabiedrību pamatkapitālā – 6,4% jeb 107 milj. euro. Īpašam mērķim noteiktu bezprocentu valsts vērtspapīru iegādē kopš 2015. gada 1. janvāra ieguldīti 16,8 milj. euro jeb 1% no kopējā investīciju apjoma.
4. TUA pieteicēji galvenokārt ir no reģioniem ar nestabilu ģeopolitisko situāciju un kapitāla piesaistei paaugstinātiem riskiem – lielu ekonomisko un politisko nenoteiktību. Aptuveni 83% no visām TUA ir pieprasījuši investori no bijušās PSRS teritorijas. Ārpus bijušās PSRS teritorijas lielākā investoru interese ir no Āzijas valstīm.
5. Sakarā ar investīciju programmas nosacījumu maiņu, tiem kļūstot stingrākiem no 2014. gada 1. septembra, būtiski samazinājies programmas ietvaros saņemtais pieteikumu skaits un investīciju apjoms. Ja 2014. gadā investīciju programmas ietvaros izsniegto TUA skaits veidoja 53% no visām trešo valstu pilsoņiem izsniegtajām pirmreizējām TUA, tad turpmākajos gados tas strauji samazinājies, 2025. gadā šim īpatsvaram veidojot 1,44% no kopējā pirmreizēji izsniegto TUA skaita. 
6. Investoru pieteikumu samazinājumu veicināja bija arī Covid-19 pandēmijas ierobežojošie pasākumi, kā arī saspīlētā ģeopolitiskā situācija reģionā saistībā ar Krievijas Federācijas izraisīto bruņoto konfliktu Ukrainā. 2022. gadā veikti grozījumi Imigrācijas likumā, atceļot iespēju Krievijas Federācijas un Baltkrievijas Republikas pilsoņiem saņemt TUA saistībā ar investīcijām Latvijas Republikas tautsaimniecībā.  Arī Eiropas Centrālās bankas “Euribor” bāzes likmju kāpumam un inflācijai bija negatīva ietekme, īpaši attiecībā uz nekustamā īpašuma darījumiem.
7. 2025. gadā saņemti 192 investoru pieteikumi, investīciju apjomam sasniedzot 30,3 milj. euro un par 75% pārsniedzot 2024. gada investīciju apjomu. Lai gan pieteikumu skaita ziņā dominē ieguldījumi kapitālsabiedrību pamatkapitālā, lielākā ieguldījumu summa veikta tieši saistībā ar nekustamā īpašuma iegādi (73% no 2025. gadā ar TUA piesaistītajām kopējām investīcijām). Nekustamā īpašuma iegādē saistībā ar TUA saņemšanu joprojām dominē Rīga un Pierīga.
8. Ņemot vērā 2022. gada Imigrācijas likuma grozījumus, pārtraucot TUA izsniegšanu Krievijas Federācijas un Baltkrievijas Republikas pilsoņiem saistībā ar investīcijām, vērojams, ka nekustamā īpašuma tirgū palielinās nekustamo īpašumu skaits, ko vēlas pārdot vai izīrēt Krievijas Federācijas un Baltkrievijas pilsoņi, taču nerezidentu īpašumu pārdošanas ietekme uz Latvijas nekustamā īpašuma tirgu vērtējama kā nebūtiska.
9. TUA pieteikumu skaits saistībā ar ieguldījumiem kredītiestāžu pakārtotajās saistībās pēdējos gados ir apsīcis. 2022. un 2023. gadā netika saņemts neviens pieteikums, 2024. gadā veikti četri ieguldījumi, bet 2025. gadā – divi ieguldījumi, kas gan neliecina par to, ka nerezidentiem ir pietiekama interese par šo ieguldījumu veidu Latvijas ekonomikā. Lielā mērā to ietekmējusi pastiprinātā uzraudzība nerezidentu noguldījumiem Latvijas komercbankās.
10. 2025. gadā TUA saņemšanai pret ieguldījumiem kapitālsabiedrības pamatkapitālā bija iesniegti 110 pieteikumi, un piesaistītais investīciju apjoms sasniedza 6,4 milj. euro. Pēc EM novērtējuma ar TUA saistīto investīciju (ieguldījumi kapitālsabiedrību pamatkapitālā) ietekme uz nerezidentu kapitāla piesaisti ir vāja, tomēr EM ieskatā uzņēmumu līmeņa dati liecina, ka instruments saglabā potenciālu un būtu turpināms. Tā efektīvākai izmantošanai nepieciešams stiprināt starpresoru sadarbību, lai nodrošinātu mērķtiecīgu uzraudzību, un esošā regulējuma pilnveidi, kas kāpinātu ekonomisko pienesumu - produktivitātes palielināšanu, jaunu darba vietu radīšanu, eksportspējas stiprināšanu u.c.
11. Pirmreizēju un atkārtotu TUA saņemšanai valsts pamatbudžeta programmā 33.00.00 “Ekonomikas attīstības programma” kopumā ārzemnieki no programmas uzsākšanas brīža 2014. gada 1.septembrī līdz 2026. gada 30. martam ir veikuši iemaksas 35,97 milj. euro apmērā (neskaitot atmaksas), tai skaitā 2025. gada laikā veiktas iemaksas 2,1 milj. euro apmērā.
12. Ārzemnieku veiktie maksājumi pirms pirmreizējas vai atkārtotas TUA saņemšanas budžeta programmā 33.00.00 “Ekonomikas attīstības programma” bija būtisks finanšu avots ALTUM īstenotajai mājokļu galvojumu programmai – valsts galvojumiem bankas aizdevumiem mājokļu iegādei vai būvniecībai, no programmas darbības sākuma kopumā šim mērķim novirzot līdzekļus 8,53 milj. euro apmērā. Īstenoti arī citi pasākumi, izmantojot ārzemnieku ieskaitītos līdzekļus atbilstoši noteiktajiem mērķiem, t.sk. īstenojot tūrisma attīstības pasākumus, kā arī nodrošināta administrēšanas izmaksu segšana, novirzot IeM resoram paredzētos līdzekļus.
13. Ārzemnieku iemaksātie līdzekļi izmantoti saskaņā ar informatīvo ziņojumu Par Latvijas gatavošanos dalībai starptautiskajā izstādē “Expo 2025 Osaka” un MK 2024. gada 14. februāra rīkojumu Nr.105, šim mērķim novirzot līdzekļus 5,57 milj. euro apmērā Latvijas dalībai starptautiskajā izstādē, sniedzot atbalstu Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem un īstenojot tūrisma attīstības pasākumus, t.sk. 2025. gadā izlietojot 3 milj. euro, kā arī uzņemoties ilgtermiņa saistības un nodrošinot maksājumu 9 600 euro apmērā ik gadu Latvijas dalībai Starptautiskajā Izstāžu birojā (Bureau International de Expositions).
14. Investīciju piesaistes programmai, kas nerezidentiem piedāvāja iespēju saņemt TUA, ieviešanas pirmajos gados (2010.–2014. gadā) bija vērojams pozitīvs efekts. Piesaistītais ārvalstu kapitāls pieauga no 176,8 milj. euro 2011. gadā līdz 447,5 milj. euro 2014. gadā. Tomēr, programmas nosacījumiem kļūstot stingrākiem un pasliktinoties ģeopolitiskajai situācijai, ar TUA piesaistītā ārvalstu kapitāla apjoms kopš 2014. gada strauji saruka. Straujākais kritums bija vērojams 2015. gadā, kad piesaistītā kapitāla apjoms (90,5 milj. euro) bija aptuveni 5 reizes mazāks nekā gadu iepriekš. Lejupvērstā tendence turpinājās, sasniedzot zemāko punktu 2023. gadā – tikai 10,5 milj. euro jeb aptuveni 43 reizes mazāk nekā 2014. gadā. Turpmākajos gados vērojams neliels pieaugums - 2024. gadā piesaistītais investīciju apjoms sasniedza 18,7 milj. euro, bet 2025. gadā - 30,3 milj. euro, kas tomēr joprojām ir vairākkārt zemāks par 2010.–2014. gada līmeni. Jāatzīmē, ka ir mazinājusies programmas relatīvā nozīme - ja 2014. gadā ar TUA saņemšanu saistītie nerezidentu ieguldījumi pārsniedza 11% no kopējiem nerezidentu ieguldījumiem Latvijas ekonomikā, tad 2025. gadā tie vairs nepārsniedza 0,4%. 
15. Neraugoties uz to, ka investīciju piesaistes programma ir zaudējusi savu sākotnējo ietekmi uz ārvalstu kapitāla piesaisti Latvijā, EM ieskatā TUA instruments būtu saglabājams. Apstākļos, kad globālās pārrobežu kapitāla plūsmas vājinās un saasinās valstu konkurence par investīciju piesaisti, lietderīgāk ir kapitāla piesaistes mehānismus saglabāt un mērķtiecīgi pilnveidot, pielāgojot tos jaunajiem apstākļiem. Vienlaikus instrumenta pilnveidē līdztekus ekonomiskajam pienesumam jāievēro arī valsts drošības interešu aizsardzība un pienācīga investoru izvērtēšana.
[bookmark: _GoBack]16. Parlamentārās izmeklēšanas komisijas galaziņojums[footnoteRef:24], ko Saeima apstiprinājusi 2026. gada 28. maijā, ietver secinājumu par to, ka līdzšinējās TUA programmas, kas dod iespēju ārvalstu pilsoņiem iegūt uzturēšanās tiesības Latvijā balstoties uz nekustamā īpašuma iegādi, ieguldot kapitālsabiedrību pamatkapitālā, veicot ieguldījumus Latvijā reģistrētu kredītiestāžu pakārtotajās saistībās vai iegādājoties īpašam mērķim noteiktus bezprocentu valsts vērtspapīrus, ir slēdzamas. [24:  https://titania.saeima.lv/LIVS14/saeimalivs_lmp.nsf/0/A93F050E515064CBC2258DFF003BF2C0?OpenDocument ] 



Ministru prezidents		A. Kulbergs

Iesniedzējs:
Iekšlietu ministrs	J. Dombrava









I. Briede, 67219546
ilze.briede@pmlp.gov.lv 
Nerezidentu tiešās investīcijas Latvijā
(ienākošās plūsmas)	2011	2012	2013	2014	2015	2016	2017	2018	2019	2020	2021	2022	2023	2024	2025	4339	2948	3509	3962	4539	5331	6890	7222	6663	5833	10433	7905	7951	7449	7829	Saistībā ar TUA 
attiecināmie ieguldījumi	
10.5


2011	2012	2013	2014	2015	2016	2017	2018	2019	2020	2021	2022	2023	2024	2025	176.84299999999999	249.459	359.98899999999998	447.46800000000002	90.489000000000004	62.524999999999999	39.609000000000002	37.652000000000001	33.1	26.3	35.700000000000003	26.6	10.5	18.7	30.251000000000001	Tiešo investīciju izejošās plūsmas	2011	2012	2013	2014	2015	2016	2017	2018	2019	2020	2021	2022	2023	2024	2025	-3283	-2083	-2830	-3287	-3873	-5101	-6234	-6396	-5835	-4963	-7613	-6512	-6725	-6123	-7597	



TUA pieteikumu skaits (kreisā ass)	2010	2011	2012	2013	2014	2015	2016	2017	2018	2019	2020	2021	2022	2023	2024	2025	7.9000000000000001E-2	0.66900000000000004	1.0129999999999999	1.556	2.25	0.27200000000000002	0.17799999999999999	0.1	9.9000000000000005E-2	0.1	7.0000000000000007E-2	0.15	7.0000000000000007E-2	0.02	0.05	7.0000000000000007E-2	Visu Zemesgrāmatā reģistrēto pirkuma līgumu skaits (kreisā ass)	2010	2011	2012	2013	2014	2015	2016	2017	2018	2019	2020	2021	2022	2023	2024	2025	36.603999999999999	42.051000000000002	43.941000000000003	49.140999999999998	49.972999999999999	48.396999999999998	52.152000000000001	52.64	49.09	49.9	51.39	56.5	52.75	47	47.73	49.31	TUA investīciju summa (labā ass)	2010	2011	2012	2013	2014	2015	2016	2017	2018	2019	2020	2021	15.9	138.1	207.7	296.60000000000002	397.3	72.8	50.7	28.3	28.2	30.1	23.8	31.09	23	7.51	15.46	22.11	Nerezidentu ieguldījums nekustamajos īpašumos (labā ass)	2010	2011	2012	2013	2014	2015	2016	2017	2018	2019	2020	2021	141	145	139	154	133	141	156	143	120	131	134	




Iemaksātā summa pirmreizējo TUA saņemšanai (tūkst.euro) 	

2016. I.	2016. II.	2016. III.	2016. IV.	2017. I.	2017. II.	2017. III.	2017. IV.	2018. I	2018. II	2018. III	2018. IV	2019. I	2019. II	2019. III	2019. IV	2020. I	2020. II	2020. III	2020. IV	2021. I	2021. II	2021. III	2021. IV	2022. I	2022. II	2022. III	2022. IV	2023. I	2023. II	2023. III	2023. IV	2024. I	2024. II	2024. III	2024. IV	2025. I	2025. II	2025. III	2025. IV	2026. I*	500.08251999999999	533.1404	976.66382999999996	678.9325	541.52499999999998	551.00805000000003	377.32049999999998	580.68815999999993	580.94547999999998	610.72932000000003	600.89212999999995	568.27031000000011	621.33850000000007	620.41890000000001	382.38	611.97045000000003	483.8442	86.830000000000041	336.09500000000003	457.23494999999997	361.33299999999997	335.12148999999999	1144.3451700000001	737.02550000000008	1118.82871	220.12285999999995	96.625	81.649999999999977	128.14999999999998	162.70999999999998	268.76200000000006	257.71500000000003	192.21999999999997	359.09	173.55	324	382.62000000000006	421.17120999999997	444.09499999999997	359.67250000000001	351.30389000000002	Iemaksātā summa atkārtoto TUA saņemšanai un reģistrēšanai (tūkst.euro) 	



2016. I.	2016. II.	2016. III.	2016. IV.	2017. I.	2017. II.	2017. III.	2017. IV.	2018. I	2018. II	2018. III	2018. IV	2019. I	2019. II	2019. III	2019. IV	2020. I	2020. II	2020. III	2020. IV	2021. I	2021. II	2021. III	2021. IV	2022. I	2022. II	2022. III	2022. IV	2023. I	2023. II	2023. III	2023. IV	2024. I	2024. II	2024. III	2024. IV	2025. I	2025. II	2025. III	2025. IV	2026. I*	16	143	253.00633999999999	340.2	365.06076000000002	484.00599999999997	661.28542000000004	667.58040000000005	415.005	279.64999999999998	634.08348999999998	460.16	355.03899999999999	545.5	1234.152	686.85531000000003	652.13499999999999	555.55064000000004	1004.9491800000001	300.04944	303.99	417.05990000000003	519.16999999999996	285.00004000000001	283.08600000000001	430.18	327.065	316.00400000000002	215.12916000000001	84	96.29	87	71	Pirmreizējo TUA iemaksu skaits	


2016. I.	2016. II.	2016. III.	2016. IV.	2017. I.	2017. II.	2017. III.	2017. IV.	2018. I	2018. II	2018. III	2018. IV	2019. I	2019. II	2019. III	2019. IV	2020. I	2020. II	2020. III	2020. IV	2021. I	2021. II	2021. III	2021. IV	2022. I	2022. II	2022. III	2022. IV	2023. I	2023. II	2023. III	2023. IV	2024. I	2024. II	2024. III	2024. IV	2025. I	2025. II	2025. III	2025. IV	2026. I*	30	31	57	40	33	34	29	37	38	44	48	39	49	50	28	41	33	7	14	26	19	19	65	42	65	14	7	7	11	15	22	20	16	27	14	23	28	29	31	27	26	Atkārtoto TUA iemaksu skaits	
2016. I.	2016. II.	2016. III.	2016. IV.	2017. I.	2017. II.	2017. III.	2017. IV.	2018. I	2018. II	2018. III	2018. IV	2019. I	2019. II	2019. III	2019. IV	2020. I	2020. II	2020. III	2020. IV	2021. I	2021. II	2021. III	2021. IV	2022. I	2022. II	2022. III	2022. IV	2023. I	2023. II	2023. III	2023. IV	2024. I	2024. II	2024. III	2024. IV	2025. I	2025. II	2025. III	2025. IV	2026. I*	16	115	215	269	281	424	584	516	335	225	502	325	234	330	731	381	354	366	609	191	195	273	301	122	79	109	80	68	48	23	25	20	14	
tūkst. euro


skaits




Nekustamais īpašums	2010-11	2012	2013	2014	2015	2016	2017	2018	2019	2020	2021	2022	2023	2024	2025	20252	748	1013	1556	2250	272	177	100	99	100	69	145	72	27	46	76	Kapitālsabiedrības	2010-11	2012	2013	2014	2015	2016	2017	2018	2019	2020	2021	2022	2023	2024	2025	20252	63	127	272	178	82	55	40	83	44	25	20	28	57	43	110	Kredītiestādes	2010-11	2012	2013	2014	2015	2016	2017	2018	2019	2020	2021	2022	2023	2024	2025	20252	152	86	94	104	30	13	12	2	0	0	2	0	0	4	2	Valsts vērtspapīri	2010-11	2012	2013	2014	2015	2016	2017	2018	2019	2020	2021	2022	2023	2024	2025	20252	14	17	8	8	7	12	15	3	2	2	4	



Krievija	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	3782	3109	3978	677	425	330	253	262	209	359	217	21	9	17	13631	Ķīna	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	136	445	669	117	53	21	45	37	14	6	5	47	41	21	1636	Ukraina	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	445	229	485	136	71	33	28	14	29	26	17	15	9	15	1536	Uzbekistāna	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	172	251	223	45	20	25	18	6	1	18	15	11	24	805	Kazahstāna	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	293	164	113	58	27	18	21	18	2	18	3	5	2	1	742	Vjetnama	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	4	0	17	11	12	5	164	132	59	17	45	22	12	6	500	Baltkrievija	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	129	100	93	20	28	10	13	14	8	11	2	2	1	431	Azerbaidžāna	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	57	61	92	36	17	20	17	10	2	6	7	1	7	8	333	Citas valstis	2010 -     2012	2013	2014	2015	2016	2017	2018	2019	2020	2021	2022	2023	2024	2025	Kopā	166	151	274	109	110	110	86	63	25	52	116	106	138	352	1467	

